Tri osobe poginule u tragičnoj saobraćajnoj nesreći na magistralnom putu M-17 nedaleko od Vranduka\nU saobraćajnoj nesreći na magistralnom putu M-17 u kojoj su učestvovali automobil i teretno vozilo poginule su tri osobe.\nPrema zvaničnim informacijama iz Operativnog centra Ministarstva unutrašnjih poslova Zeničko-dobojskog kantona, tri osobe su poginule, a jedna je teško povrijeđena u večerašnjoj nesreći na magistralnom putu M-17 u mjestu Jelina nedaleko od Vranduka.\nU nesreći koja se dogodila oko 22 sata, na dionici magistralnog puta M-17 Zenica – Vranduk, poginule su tri osobe iz putničkog motornog vozila, a jedna je teško povrijeđena i prevežena je na Urgentni blok Kantonalne bolnice Zenica.\n“Primili smo dojavu oko 22:10 sati te su policijske ekipe poslane na mjesto događaja. Utvrđeno je da su tri osobe smrtno stradale, jedna osoba je prevezena u kantonalnu bolnicu gdje će se utvrditi stepen povreda”, kazali su iz MUP-a ZDK.\nNa mjestu nesreće nalazi se i Profesionalna vatrogasna jedinica koja će iz vozila koje se nalazi pod kamionom izvući tijela poginulih čiju je smrt na mjestu nesreće konstatovao dežurni ljekar Hitne pomoći.\nUviđajem rukovodi dežurni kantonalni tužilac, a u toku je totalna obustava saobraćaja, koja bi mogla potrajati do jutarnjih sati, odnosno, do završetka uviđajnih radnji.\nPrevious article Ovo je baš iznenađenje: Miralem Pjanić bi mogao zaigrati sa Zlatanom Ibrahimovićem\nNext article Američki ekspert Daniel Serwer potpuno otvoreno i bez uvijanja upozorava: ‘Srpski svet’ je opasnost za ne-Srbe\nBosna i Hercegovina sada ima dvojicu finalista na Olimpijskim igrama: Mesud Pezer u sjajnom nastupu bacio kuglu na 21,33!\nĐorđe David bez dlake na jeziku: “Zahvaljujući “Zvezdama Granda” ljudi su ponovo počeli da prepoznaju rokenrol”\nVeliki intervju Christiana Schmidta za Glas Amerike: “Politička klima u BiH je pregrijana, ali slijedi hlađenje”\nMesud Pezer danas nastupa na OI u Tokiju, cijela BiH i dijaspora navijaju za njega, osiguran je direktan prenos!\nVatrogasci brzo lokalizirali požar\nDvadesetogodišnja djevojka poginula u tragičnoj saobraćajnoj nesreći koja se dogodila kod Novog Travnika\nTragična saobraćajna nesreća kod Novog Travnika.\nIz BIHAMK-a su pristigle najnovije informacije, vrlo česte saobraćajne nesreće na M-17.\nOvo je baš iznenađenje: Miralem Pjanić bi mogao zaigrati sa Zlatanom Ibrahimovićem\nAmerički ekspert Daniel Serwer potpuno otvoreno i bez uvijanja upozorava: ‘Srpski svet’ je opasnost za ne-Srbe\nParlamentarac Amer Obradović oštro o predsjedniku Hrvatske: “Ono što je Tuđman nečasno radio u ratu, to Milanović u miru odlikuje”\nŠefik Džaferović nakon sastanka s Christianom Schmidtom: “Milorad Dodik je napravio veliku grešku!”


Afera "Reket": Boki 13 nije bolestan, može da prati suđenje | Novosti.RS\nAfera Reket: Boki 13 nije bolestan, može da prati suđenje\n11. 02. 2020. u 17:13\nSudsko ročište za aferu "Reket" nastavljeno nakon što je ekipa Hitne pomoći utvrdila da optuženi Bojan Jovanovski Boki 13 može da prati suđenje\nNakon jučerašnjeg i današnjeg odlaganja sudsko ročište za aferu "Reket" je nastavljeno nakon što je ekipa Hitne pomoći utvrdila da optuženi Bojan Jovanovski Boki 13 može da prati suđenje.\nKako navodi MIA, lekari su utvrdili da Boki 13 može da prati suđenje, te da boluje od gastritisa, a ne od kancera kako je navodio njegov advokat.\nSudija Vaska Nikolovska - Masevska u sudnici je pročitala nalaze iz Klinike za gastroenterohepatologiju u kojima je navedeno da je Jovanovski imao hroničan gastritis, te da maligni materijali nisu pronađeni, čime je ocenila da suđenje može da se nastavi.\nBoki 13 je na ovo reagovao povišenim tonom, rekavši da se nad njim vrši tortura, te da ga komisija nije pregledala.\nPročitajte još: Boki 13 tvrdi da je teško bolestan: Optužio tužiteljku za torturu\nSuđenje je nastavljeno prezentovanjem materijalnih dokaza koje je pribavilo Tužilaštvo.\nBoki 13 zajedno sa bivšom šeficom Specijalnog tužilaštva u Severnoj Makedoniji Katicom Janevom optužen je za iznuđivanje novca, odnosno zloupotrebu službenog položaja.


M. K. 25. oktobra 2021. 01:05\nPraistorijska figurina visoka 6 centimetara nađena je na arheološkom lokalitetu Vitkovačko polje kod Aleksandrovca, a prema prvim procenama stručnjaka nastala je oko 4800 godina p.n.e.\nArheolozi predočavaju za da takva figurina do sada nije bila poznata: bila je obojena u zeleno i crveno, a čak su joj u crvenoj boji stilizovane „čizmice”.\nNa ovom lokalitetu avgusta 2019. godine došlo je do senzacionalnog otkrića jedne od najmonumentalnijih primeraka vinčanske figuralne plastike, figurine pod imenom Vita, datirane na period od 5.500 do 4.750 g.p.n.e. Zahvaljujući ovom otkriću arheologa Sanje Crnobrnje Krasić, ceo lokalitet je ponovo dobio na značaju i Ministarstvo kulture i informisanja finansijski je pomoglo prva sistemska arheološka istraživanja. A ona već daju impozantne rezultate.\n„Za sada smo pronašli još 15-ak fragmenata nekih drugih velikih figurina, a ta ’šarena‘, nažalost bez glave, visoka je šest centimetara i tip je figurine kakav do sada nismo poznavali“, napominje dr Adam Crnobrnja, rukovodilac arheoloških istraživanja.\nMisterija nestanka porodice iz Aleksinca: Rodbina strahuje da su…\nPre dve godine je prilikom zaštitnih istraživanja došlo do otkrića velike skulpture i tada je praćen samo kanal, koji je još uvek centralni deo sondi, navodi arheolog.\n„Sada je neophodno da saznamo širi kontekst. Na osnovu prvih indicija, pretpostavili smo da je u pitanju čitava neolitska kuća. Međutim, kada smo krenuli u ova iskopavanja, ustanovili smo da se najverovatnije radi o kompleksu neolitskih peći, ognjišta, prilično je zagonetna situacija“, rekao je on za Novosti.\nArheolozi Narodnog muzeja u Beogradu, Narodnog muzeja u Kruševcu u saradnji sa Zavičajnim muzejom Župe iz Aleksandrovca, nastavljaju sa istraživanjima koja će trajati najdalje do 10. novembra.\nPočeo konkurs za srednjoškolce „Evropa i ja“\nSlavko Gak: „Pad broja zaražene dece u beogradskim…


Kompanija Sport Vision doo je vlasnik Brenda Sneakerville i web prezentacije sneakerville.rs\nU kompaniji Sport Vision d.o.o. cenimo Vašu privatnost, zato o Vašim podacima izuzetno pažljivo brinemo. Sve posredovane informacije su sigurne, nećemo ih ni pod kojim uslovima ustupati trećem licu, što Vam osigurava potpuno sigurno i bezbedno poslovanje i saradnju sa kompanijom Sport Vision d.o.o.\nKako biste se registrovali za Festival Sneakerville i dobili vašu ulaznicu kao i obaveštenja o samom festivalu, potrebni su nam Vaše ime i prezime, godina rođenja, pol, e-mail i telefon. Uz pomoć tih podataka bićemo u mogućnosti da Vam dostavimo ulaznicu, kao i da Vam šaljemo sva neophodna obaveštenja, informacije o promocijama itd. Prikupljamo samo neophodne, osnovne podatke o korisnicima i podatke neophodne za poslovanje i informisanje korisnika u skladu sa dobrim poslovnim običajima i u cilju pružanja kvalitetne usluge.\nPrijavom ili registracijom na www.sneakerville.rs podrazumeva saglasnost korisnika da mu šaljemo email, sms i viber obaveštenja. Dajemo korisnicima mogućnost izbora uključujući mogućnost odluke da li žele ili ne da se izbrišu sa mailing, sms i viber lista koje koriste za marketinške kampanje.


Uloga programa certifikacije nastavnika u izgradnji kvalitetnog građanskog obrazovanja u Bosni i Hercegovini | CIVITAS.ba\nUloga programa certifikacije nastavnika u izgradnji kvalitetnog građanskog obrazovanja u Bosni i Hercegovini\n30. aprila 2010. godine Obrazovni centar za demokratiju i ljudska prava CIVITAS i Vijeće Evrope organizovali su konferenciju pod nazivom „Uloga certifikacije nastavnika u izgradnji kvalitetnog građanskog obrazovanja u Bosni i Hercegovini“. Konferenciji koja je održana u hotelu Saraj u Sarajevu sa početkom u 11:00 sati prisustvovali su predstavnici kantonalnih i entitetskih ministarstava obrazovanja kao i predstavnika Ministarstva civilnih poslova BiH i Agencije za standarde.\nCilj konferencije bio je zaključiti šest godina rada na programu certifikacije za srednjoškolske nastavnike koji predaju demokratiju i ljudska prava kroz pregled najvažnijih rezultata programa. Želja je organizatora da se formiranjem Fokus grupe za Program Certifikacije odrede smjernice daljeg razvoja programa u narednih deset godina kako bi certifikacija bila sastavni dio redovnog stručnog usavršavanja nastavnika i integrisani dio obrazovnog programa u BiH na svim nivoima vlasti. Članovi Fokus grupe biće pomoćnici i savjetnici iz kantonalnih i entitetskih ministarstava obrazovanja kao i predstavnici Odjela za obrazovanje Vlade Brčko Distrikta, Ministarstva civilnih poslova BiH i Agencije za standarde.\nProgram certifikacije za srednjoškolske nastavnike koji predaju Demokratiju i ljudska prava nastao je kao odgovor na potrebu da se odrede i potvrde kompetencije nastavnika za predavanje ovog predmeta. Kako niti jedan od postojećih treninga nije imao željeni inter-disciplinarni pristup CIVITAS je u saradnji sa ministarstvima obrazovanja razvio program certifikacije nastavnika u skladu sa Bolonjskom Deklaracijom i standardima stručnog usavršavanja i certifikacije nastavnika. Program su u Bosni i Hercegovini implementirali Civitas i Vijeće Evrope. Značaj ovog programa i njegovih rezultata potvrđen je i činjenicom da je ovaj program uključen u publikaciju „101 primjer pozitivne prakse Obrazovanja za ljudska prava“ koju su zajednički izdali Vijeće Evrope, UNESCO i OSCE/ODIHR\nNakon šest godina podrške programu, Vijeće Evrope zaključuje svoju ulogu u procesu certifikacije i upravo zbog toga je cilj konferencije usvajanje smjernica za nastavak programa i ostavljanje razrađenih standarda certfikacije u nasljeđe BIH obrazovnim vlastima. U skladu sa svojim programom rada Civitas najavljuje program certifikacije za nastavnike koji predmet Demokratija i ljudska prava predaju u osnovnim školama.\nPrethodni sadržajUloga nenasilja u izgradnji bolje budućnosti Bosne i Hercegovine\nNaredni sadržajProgram “Interkulturalne razmjene učenika” ostvario zapažene rezultate


Kasko osiguranje - Čačanin doskočio Parking servisu: Kola su svačija\n"Parking servis” je dužan da Čačaninu isplati 29.840 dinara za troškove parničenja.\nSudovi u Čačku ukinuli su zaključak izvršitelja i odbili tužbu "Parking servisa” iz Beograda, kojima je od Miloša Milosavljevića traženo da plati 19.530 dinara na ime troškova parkiranja u glavnom gradu Srbije, uz trogodišnju kamatu, prenosi Politika u štampanom izdanju.\nPovrh toga, "Parking servis” je dužan da pomenutom Čačaninu isplati 29.840 dinara za troškove parničenja.\n"Parking servis” je preko privatnog izvršitelja, 26. decembra 2014, pokušao da naplati dug, dokumentujući da je Milosavljević od maja do decembra 2012. devet dana parkirao automobil u Beogradu ne plativši, pa za svaki dan duguje po 2.170 dinara. Međutim, punomoćnik tuženog, čačanski advokat Želimir Jeremić, prigovorio je da je reč o zastarelom dugu, što je Osnovni sud u Čačku prihvatio na raspravi okončanoj oktobra prošle godine. U toj presudi navodi se da je "odrebom člana 378. Zakona o obligacionim odnosima propisan jednogodišnji rok zastarelosti za potraživanje naknade za isporučenu električnu i toplotnu energiju, plin, vodu, dimničarske usluge i usluge održavanja čistoće, kada je isporuka odnosno usluga obavljena za potrebe domaćinstva”.\nNa to se "Parking servis” žalio Višem sudu u Čačku koji je prošle sedmice u svemu potvrdio presudu prvostepenog. U žalbi je istaknuto da je tuženi Čačanin automobil u Beogradu parkirao kao pravno lice, koristeći ga za službene potrebe, čime bi po istom Zakonu rok zastarelosti potraživanja bio tri godine. Ali, Viši sud je žalbu odbio, obrazlažući:\n"Na fizičko lice koje vozi sopstveni automobil primenjuje se član 378. Zakona o obligacionim odnosima jer putnički automobil pripada svim članovima porodičnog domaćinstva, bez obzira na čije ime glasi. U ovom slučaju ne radi se o autu koji služi za potrebe pravnog lica niti za obavljanje privredne delatnosti, pa se primenjuje jednogodišnji rok zastarelosti”.


Pastor: Decenija uspješne institucionalne saradnje - Argumenti\nNaslovna Srbija Pastor: Decenija uspješne institucionalne saradnje\nPastor: Decenija uspješne institucionalne saradnje\nPredsjednik Skupštine Autonomne pokrajine (AP) Vojvodine Ištvan Pastor ukazao je na današnjoj tematskoj sjednici na značaj desetogodišnje istitucionalne saradnje sa Narodnom skupštinom Republike Srpske i najavio produbljivanje onoga što je do sada zajednički uspješno urađeno.\n– Ovdje nije riječ o uobičajenoj parlamentarnoj, institucionalnoj saradnji, nego o nečemu što je mnogo više od toga, jer je ova saradnja natopljena međusobnim poštovanjem i pripadnosti istom narodu, što je poseban kvalitet – rekao je Pastor.\nOn je naveo da je dvodnevi susret sa parlamentarnom delegacijom Narodne skupštine, koju predvodi predsjednik parlamenta Republike Srpske Nedeljko Čubrilović, organizovan povodom jubilarnih 10 godina institucionalne saradnje Skupštine AP Vojvodine i Narodne skupštine Republike Srpske i 30 godina postojanja Narodne skupštine.\nInstitucionalni okvir te saradnje je, prema riječima Pastora, definisan kroz redovne susrete predsjednika parlamenata, intenziviranje saradnje između skupštinskih odbora i rad poslaničke grupe prijateljstva.\nPastor je zahvalio i generalnim sekretarima dvije skupštine, ocjenjujući da su na stručnom, administrativnom nivou uspostavili plodonosnu saradnju koja je usmjerena na prenos iskustava, znanja i umješnosti.\n– Živimo u vremenu kada je politika u nizu oblasti drugačija nego u prethodnim decenijama, danas je nacionalna politika drugačija i u tim novim okolnostima jeste izuzetno značajno da matična država ima poseban odnos i sistem veza sa svojom dijasporom – ocijenio je Pastor.\nPrema njegovim riječima, to mora da bude institucionalni okvir i zadatak ne samo na državnom, nego i regionalnom i lokalnom nivou.\nOdnos matične države i dijaspore veoma značajan\nPastor je poručio da je u današnjim vremenima odnos matične države i njene dijaspore veoma značajan, a kao posebno značajan istakao je odnos koji ovaj parlament gradi prema Narodnoj skupštini Republike Srpske.\n– Živimo u vremenima kada nacionalnu politiku u značajnoj mjeri opredeljuje razgranatost i dubina izgrađenih odnosa između matične države i dijaspore – istakao je Pastor na konferenciji za novinare u Novom Sadu.\nNakon sastanka delegacije Narodne skupštine Republike Srpske sa predstavnicima poslaničke grupe prijateljstva i saradnje Skupštine AP Vojvodine sa parlamentom Srpske, Pastor je rekao da je povod za posjetu delegacije iz Srpske dvojak.\n– Prvi razlog je decenija međuparlamentarnih odnosa Skupštine AP Vojvodine i Narodne skupštine Republike Srpske, a drugi razlog je 30 godina od konstituisanja Narodne skupštine Republike Srpske – istakao je Pastor.\nPastor je rekao da je prilikom jučerašnje posjete delegacije Narodne skupštine Republike Srpske Subotici dočaran bar dio bogatstva koji karakteriše Vojvodinu, da se pokaže istorijsko nasljeđe sa kojim se ponose, te politički ambijent koji vlada Suboticom.\n– Politički ambijent koji vlada Suboticom vrlo je značajan za pokazivanje i isticanje, jer je dobar primjer skladnog zajedničkog života velikog broja nacija na bazi međusobnog poštovanja – zaključio je Pastor.\nDelegacija Narodne skupštine Republike Srpske, koju predvodi predsjednik Nedeljko Čubrilović, boravi u dvodnevnoj posjeti Skupštini AP Vojvodina, koja se završava danas.


Balkanske Aktuelnosti 7/2017 | TRT Srpski\nRečima "Ja jedva čekam kada će se pojaviti u međunarodnim organizacijama neki stav koji je važan za Makedoniju, za Crnu Goru, pa ćemo da vidimo kako će se Srbija postaviti", skoro da je zaprijetio ovim dvema zemljama\n14.02.2017 ~ 26.11.2021\nBilateralni odnosi na Zapadnom Balkanu opet prolaze kroz težak period. Postoje čak i oni koji govore o ratu, koji govore o verovatnoći novih sukoba u regiji. Sve oči su sada uprte u stav Srbije i odnose Beograda sa Rusijom. Srbija sa jedne strane se sprema na otvaranje novih pregovaračkih poglavlja sa EU, a sa druge strane visoki zvaničnici zemlje su počeli zastupati antievropsku retoriku, koja se negativno odražava i na percepciju srbijanskog naroda prema EU. U anketi koja je objavljena 6. februara 2017. godine prikazano je da samo 47% naroda iz Srbije podržava članstvo u EU. Beograd, koji se usredsredio na predsedničke izbore koji su zakazani za april, prolazi kroz period napetosti u bilateralnim odnosima sa susednim zemljama.\nSrbija nije započela baš uspešnu 2017. godinu kada su u pitanju bilateralni odnosi sa susednim zemljama. Ministar spoljnih poslova Srbije Ivica Dačić je početkom januara, bez ikakvog povoda, pokrenuo kampanju protiv Makedonije. Podsetivši da je Makedonija u oktobru 2008. godine priznala nezavisnost Kosova te da podržava članstvo ove zemlje u UNESCO, Dačić je nepoštivanjem ustavnog imena Makedonije, odjednom počeo da podržava Grčku, koja poseduje problem oko imena sa ovom zemljom. Izazivanje jednog ovakvog problema Makedoniji, koja se duže vremena suočava sa dubokom političkom krizom i koja još uvek ne može da formira vladu, ne poklapa se sa načelom dobrosusednih odnosa.\nRečima "Ja jedva čekam kada će se pojaviti u međunarodnim organizacijama neki stav koji je važan za Makedoniju, za Crnu Goru, pa ćemo da vidimo kako će se Srbija postaviti", skoro da je zaprijetio ovim dvema zemljama. Iako premijer Srbije Aleksandar Vučić pokušava da zastupa pozitivan stav prema Crnoj Gori, usključujući i medije, ostali akteri u Srbiji uporno bacaju ljagu na državu i identitet Crne Gore, a sve zbog toga što se Srbija još uvek nije pomirila sa činjenicom da je izgubila Crnu Goru. Nakon što je Podgorica uvećala napore povodom članstva u NATO, Srbija je povećala kampanju protiv Crne Gore.\nU poslednjem periodu odnosi između Beograda i Sarajeva nisu baš na zavidnom nivou. Srbija sa jedne strane poručuje da podržava teritorijalni integritet BiH, a sa druge strane stoji nijema pred Miloradom Dodikom i njegovim separatističkim delima. Zbog svega toga se negativna percepcija prema Srbiji iz dana u dan povećava i u Sarajevu. Skoro sve intelektualne strukture u Sarajevu i dalje veruju da se Srbija meša u interne poslove BiH. Narednih dana može doći do nove napetosti između ove dve zemlje. Naime, Bošnjački član Predsedništva BiH Bakir Izetbegović rekao je da stručnjaci u BiH analiziraju presudu Radovanu Karadžiću kako bi utvrdili da li ona nudi nove elemente na osnovu kojih bi bilo moguće pokretanje revizije postupka po tužbi protiv Srbije za agresiju i genocid pred Međunarodnim sudom pravde u Hagu.\nUkoliko Bošnjaci uspeju da u narednom periodu pokrenu reviziju odluke Međunarodnog suda pravde, zemljotres u odnosima Srbije i BiH biće neizbežan.\nOdnosi Beograda i Zagreba su takođe zabrinjavajući. Odluka Rusije i Bjelorusije da Srbiji obezbede ratne avione, helikoptere i vazdušni odbrambeni sistem je izazvala strepnje kod Hrvatske i Kosova. I dok se Srbija naoružava, i Hrvatska povećava odbrambenu potrošnju. Granični problemi, problem manjina, suđenje ratnim zločincima i uzajamno nepoverenje su samo neki od faktora koji povremeno izazivaju napetost između Srbije i Hrvatske. Zagreb je prošlih meseci Srbiji blokirao otvaranje 23. i 24. pregovaračkog poglavlja kako bi Beograd primorao na neke ustupke. Zbog toga je između Beograda i zagreba došlo na napetosti. Usled činjenice da je nacionalistička retorika u porastu, kako u Srbiji, tako i Hrvatskoj, još uvek nije moguće prognozirati kakvim tokom će se voditi dijalog između Srbije i Hrvatske u narednom periodu. Ukoliko dođe do ozbiljnijih problema, prve negativne posledice osjetiće BiH.\nNajveća napetost u poslednjih mesec dana osetila se između Srbije i Kosova. Pored toga što je Beograd pokušavao na Kosovo poslati provokativni voz, po naređenju Srbije za hapšenje, jednog od bivših komandata Vojske za oslobođenje Kosova, Ramuš Haradinaj je priveden u Francuskoj. Ovaj događaj je zategao odnose između Prištine i Beograda, a i dijalog, koji se vodi između dve zemlje uz posredništvo EU u ovom trenutku više nije konstruktivan. Čak šta više, počele su da se šire i priče da se treba izvršiti razmena teritorija na severu Kosova, gde žive Srbi i Preševske Doline na jugoistoku Srbije, gde uglavnom žive Albanci.\nTo što Srbija u poslednje vreme pokušava da zastraši susede se može povezati sa izborima koji su zakazani za april i političkim interesima. Sve dok se ne okonča izborni proces u Srbiji na Zapadnom Balkanu se mogu očekivati napetost i tenzije.\nTagovi: #Balkanske Aktuelnosti , #Balkan , #Zapadni Balkan , #susedski odnosi , #odnosi sa susedima , #Srbija


Nakon što je Evropska agencija za lekove (EMA) dala zeleno svetlo za korišćenje vakcine "Biontek-Fajzer" kod dece u starosti od pet do 11 godina, Nacionalni telo za vakcine Austrije (NIG) izdalo je svoju preporuku za vakcinaciju dece.\n- Vakcinacija dece je bezbedna - poručio je ministar zdravlja Volfgang Mikštajn.\nOn je najavio da će Austriji, do kraja godine, biti isporučeno 258.000 doza vakcine za decu.\n- To je maksimalna količina koju dobijamo - naglasio je Mikštajn.\nU Austriji živi oko 600.000 dece između pet I šest godina starosti, te se u Beču, Donjoj Austriji već sprovodi "off label" vakcinacija time što se deci inicira jedna trećina doze namenjene za odrasle. Druga doza se deci daje posle tri nedelje.\nDirektorka NIG Ursula Viderman-Ssmit rekla je da je u SAD i Izraelo već vakcinisano oko 3,3 miliona dece, i da nije bilo niti jednog slučaja teške nus pojave.\nIako deca manje teže oboljevaju od kovid19 sve je više slučajeva da su mališani morali biti smešteni na intenzivnu negu.\n- Pošto ne znamo koje dete će teže oboleti preporučujemo vakcinu - naglasila je ona.\nMinistar Mikštajn apelovao je na roditelje da se informišu kod pedijatara i zaštite svoju decu vakcinom.


Otkazivanje leta - Procedure i prava putnika - Poleti - Najpovoljnije avio karte\nPočetna > Baza znanja > Otkazivanje leta\nOtkazivanje leta odnosi se na na let koji neće poleteti, a za njega je bila kupljena barem jedna karta, pa je minimum jedan putnik samim tim i oštećen.\nLet može da bude otkazan iz komercijalnih, tehničkih ili bezbednosnih razloga. Ukoliko kompanija nema dovoljno prodatih mesta u avionu, ne isplati joj se da let i obavi pa pribegava otkazivanju. Međutim, ovo ni jedna kompanija javno neće navesti kao razlog – šteti reputaciji, a negde je i zabranjeno.\nTehnički i bezbednosni razlozi otkazivanja leta su jasni – kvar na avionu, nemirno nebo, štrajk na aerodromu, opasnost od terorizma itd.\nPutnici su zakonom zaštićeni od otkazivanja leta.\nOtkazan let – procedura\nKada dođe do otkazivanja leta, aviokompanija mora da ponudi putniku drugi let sličnih uslova putovanja, u sličnom vremenskom periodu kada je i otkazani let trebalo održati.\nUkoliko ne ponudi preusmeravanje na drugi let, avio-kompanija treba da ponudi povraćaj svih troškova leta putniku.\nOtkazan let – prava putnika\nPrava putnika u slučaju otkazivanja leta detaljno reguliše Zakon o obligacionim i osnovama svojinsko-pravnih odnosa u vazdušnom saobraćaju.\nZakon propisuje da putnici nemaju prava na odštetu ukoliko:\nSu o otkazivanju leta obavešteni minimum dve nedelje pre planiranog polaska i ukoliko im je tad ponuđeno preusmerenje na let koji putniku omogućava da u okviru od četiri časa od planiranog vremena dolaska stignu na krajnje odredište.\nSu o otkazivanju obavešteni najmanje nedelju dana pre planiranog polaska i ukoliko im je tad ponuđeno preusmerenje na let koje putniku omogućava da u okviru od dva časa od planiranog vremena dolaska stignu na krajnje odredište.\nZakon propisuje da putnici imaju pravo naknade štete u drugim slučajevima i to:\n250 evra za letove dužine 1.500 km ili manje.\n400 evra za letove između 1.500 i 3.500 km ako su unutar evropskog vazduhoplovnog područja\n600 evra za letove za ostale, duže letove\nMeđutim, ukoliko se radi o otkazivanju leta zbog vanrednih okolnosti i ukoliko je učinjeno sve da se one izbegnu kako bi se let održao, ali u tome se nije uspelo – aviokompanija nije obavezna da nadoknadi štetu putnicima.


Neofašizam i evropska šutnja: prosvjed Roma u Bruxellesu - Radnička fronta\nNakon protesta održanog u Sofiji zbog anti-romske kampanje koju provodi bugarski desničarski ministar obrane Krasimir Karakačanov , jučer je (18. 1.) održan protest u Bruxellesu koji su organizirali romski imigranti iz Bugarske. Održan ispred Evropskog parlamenta, protest je dobio šire dimenzije i ukazao na porast neofašističkih politika protiv Roma diljem EU-a. Zahtijevane su hitne mjere koje će spriječiti daljnje politike progona i pogoršanje uvjeta života Roma u Evropi; konkretno: ostavku bugarske vlade, zabranu nacionalističkih stranki i sankcije protiv zastupnika EP-a koji zagovaraju fašističke politike na čelu s Angelom Džambaskim. Tražili su zaustavljanje fašističke retorike i prozvali Evropsku uniju koja podržava političare s otvorenim antidemokratskim stavovima, ukazujući kako je neprihvatljivo da ih financira EU, bilo da su u nacionalnoj vladi i upravljaju evropskim sredstvima ili su članovi Evropskog parlamenta.\nPoznato je da je nedavno talijanski ministar unutarnjih poslova i potpredsjednik vlade Matteo Salvini izjavio da će popisati sve Rome, te da će oni potom osim onih s talijanskim državljanstvom koje “moramo nažalost zadržati” morati napustiti Italiju, no taj je rasistički prijedlog morao povući. Možda se najmanje govori o rasističkim politikama prema Romima u Slovačkoj koja ima veliku romsku zajednicu (prema neslužbenim procjenama u Slovačkoj živi oko 500 000 Roma). Širom države vlasti podižu betonske zidove oko romskih naselja, bespravno ih raseljavaju, a rasno motivirano nasilje (uključujući i nemali broj ubojstava) raste. Prisjetimo se i slučaja iz 2009. kada je šest Romkinja u Slovačkoj tužilo državu pred Evropskim sudom za ljudska prava zbog nasilne sterilizacije tijekom boravka u bolnici i dobilo tužbu, te im je država morala isplatiti naknade.\nPročitajte poziv Komiteta za organizaciju protesta Roma u Bruxellesu:


Rusija spremna da bude domaćin utakmica Evropskog nogometnog prvenstva - mojusk.ba\nRusija spremna da bude domaćin utakmica Evropskog nogometnog prvenstva\n13 Marta, 2020 13 Marta, 2020 Moj USK\nRusija je ponudila da bude domaćin za utakmice Evropskog prvenstva u nogometu, dok UEFA razmatra da li se turnir može održati.\nZamjenik premijera Dmitrij Černišenko izjavio je da bi Rusija, koja je bila domaćin Svjetskog nogometnog prvenstva u 2018., mogla organizovati više od tri planirane grupne utakmice i četvrtfinalni meč u Sankt Peterburgu.\nSudeći po državnoj novinskoj agenciji TASS, Černišenko je izjavio da “mi apsolutno možemo proširiti program turnira”.\nDodao je da je “Rusija spremna kakogod situacija da se razvija, mi imamo planove”, prenosi Associated Press.\nOBAVIJEST: ZU Dom Zdravlja Bihać izdao upute\nMinistarstvo pismeno: Prekid odgojno-obrazovnog rada na području USK i apel na građane


18. 03. 2016. Deveneport: Kontinuirana i snažna podrška EU Srbiji i MUP-u\nMinistar unutrašnjih poslova Republike Srbije dr Nebojša Stefanović razgovarao je danas u Beogradu sa šefom delegacije Evropske unije u Srbiji ambasadorom Majklom Devenportom o evropskom putu Srbije, s posebnim osvrtom na pregovaračko Poglavlje 24 i aktuelnu situaciju sa migrantima.\nMinistar Stefanović istakao je da će postupak utvrđivanja pregovaračke pozicije za Poglavlje 24 i njenog usvajanja biti utvrđen i pre roka koji je bio predviđen Akcionim planom i da je Ministarstvo spremno da do juna završi te obaveze iz svoje nadležnosti.\nU sklopu ispunjavanja planova na polju evropskih integracija, Stefanović je naveo da Ministarstvo unutrašnjih poslova intenzivno radi na izradi Nacrta zakona o azilu i privremenoj zaštiti, Nacrta zakona o strancima i Nacrta zakona o DNK, kao i na formiranju DNK registra, u skladu sa međunarodnim standardima i pravnim tekovinama EU.\nMinistar je dodao da, pored tih zakona i oko 60 podzakonskih akata čije se donošenje planira u narednih šest meseci do godinu dana, Ministarstvo radi i na izradi Strategije i Akcionog plana za borbu protiv terorizma, Strategije za borbu protiv trgovine ljudima i nove Strategije za integrisano upravljanje granicom.\nDeveneport je pozitivno ocenio napredak koji je Srbija postigla na polju evropskih integracija istakavši da je za Evropsku uniju važno unapređenje i jačanje kapaciteta država kandidata.\nOn je dodao da Srbija i Ministarstvo unutrašnjih poslova mogu da računaju na kontinuiranu i snažnu podršku EU.\nGovoreći o aktuelnoj situaciji vezanoj za migrante, ministar Stefanović je istakao da je nakon zatvaranja „Balkanske rute“ stanje značajno promenjeno i da je priliv migranata osetno smanjen, tako da se sada u Srbiji nalazi oko 1.300 ljudi koji su u postupku utvrđivanja statusa.\nNa osnovu utvrđenog statusa, Stefanović je objasnio da će Republika Srbija pružićiti odgovarajuću zaštitu onima koji ispunjavaju uslove za dobijanje statusa azilanta, u skladu sa nacionalnim zakonodavstvom.\nOsvrnuvši se na regionalnu saradnju od početka migrantske krize, ministar je istakao odličnu saradnju koja je ostvarena sa nadležnim službama država u regionu Mađarske, Makedonije, Hrvatske, Bosne i Hercegovine.\nStefanović je naglasio da po pitanju krijumčarenja ljudi na teritoriji Republike Srbije nije zabeleženo veće delovanje organizovanih kriminalnih grupa, već da su u pitanju pojedinci, kao i da broj krijumčarenih ljudi nije veliki.\nMinistar je rekao da policija intenzivno i uspešno radi na sprečavanju ovih krivičnih dela.\nStefanović je zahvalio na pomoći koju Evropska unija pruža Ministarstvu unutrašnjih poslova kroz različite fondove i donacije.\nMinistar Stefanović i ambasador Devenport izrazili su zadovoljstvo dosadašnjom saradnjom i istakli da će MUP i Delegacija EU u Srbiji nastaviti sa zajedničkim aktivnostima i programima.


Počela izgradnja kanalizacione mreže u Surčinu - Millennium Team\nPočela izgradnja kanalizacione mreže u Surčinu\nGradski menadžer Goran Vesić prisustvovao je početku radova na izgradnji sekundarne kanalizacione mreže u Starom jezgru opštine Surčin koje izvodi naša kompanija. Obilasku radova prisustvovali su predsednik Skupštine opštine Surčin Stevan Šuša, direktor Direkcije za građevinsko zemljište i izgradnju Beograda Branislav Popović, direktor JKP „Beogradski vodovod i kanalizacija” Svetozar Veselinović i Stojan Vujko, generalni direktor Millennium Team-a.\nVesić je istakao da je današnji dan veoma značajan za opštinu Surčin jer počinje izgradnja fekalne kanalizacije čija je vrednost 131 milion dinara.\n– Biće izgrađeno 45 kilometara kanalizacione mreže i na ovaj način se stiču uslovi da 4.400 domaćinstava bude priključeno na ovaj sistem. U samom jezgru Surčina živi oko 12.000 ljudi i svakome je jasno koliko je ovo značajno za opštinu. Rok za izgradnju je 240 dana, do 20. decembra, što je Surčin dugo čekao, a što smo mi kao Grad Beograd obećali. Ovo je ujedno i ispravljanje jednog, da budem blag, propusta, a zapravo malverzacije koja se u Surčinu dogodila pre nekoliko godina, kada je bivša opštinska vlast uzela novac građana za kanalizaciju, potrošila nenamenski kredit od milion evra, a kanalizacije danas nema. Da je ima, ne bismo je mi danas gradili i mi ćemo ispoštovati ugovore koje su građani potpisali sa opštinom i dobiće ono za šta su platili – rekao je gradski menadžer.\nOn je podsetio da je Grad Beograd preko Direkcije za građevinsko zemljište i izgradnju Beograda za opštinu Surčin ove godine izdvojio 170 miliona dinara.\n– U drugoj polovini godine očekuje nas izgradnja kanalizacione crpne stanice u Dobanovcima, vredne 250 miliona dinara, i građani ove opštine mogu biti sigurni da u narednih deset godina, u okviru gradskog plana, nijedna kuća neće ostati bez kanalizacije, a oni će do tog cilja stići i ranije. Naša politika je da svi stanovnici Beograda, bez obzira na to gde žive, moraju imati kanalizaciju, vodovod, put i javni prevoz i zato ulažemo u prigradske opštine kako bismo nadoknadili nedostajuću infrastrukturu, koja nije urađena u prethodnom periodu – kazao je Goran Vesić.\nStojan Vujko, generalni direktor Millennium Team-a, istakao je da će projekat biti urađen u roku i u zahtevanom kvalitetu, pri čemu će se radnici truditi da svojim radovima što manje remete život žitelja ove opštine.\n-Svi radovi će se završiti u roku. Za žitelje opštine Surčin je veoma važno da će tokom izvođenja radova radnici naše kompanije maksimalno truditi da ne remete redovne aktivnosti i život tokom narednih meseci naglasio je Stojan Vujko, generalni direktor kompanije Millennium Team.\nPredsednik Skupštine opštine Surčin Stevan Šuša podsetio je da se danas uz radove na kanalizaciji otvara obilaznica i petlja kod Surčina, što će umnogome unaprediti život svih stanovnika ove opštine.\n– Projekat kanalizacije napravljen je tako da se radi u 17 segmenata koji će, iako zasebni, biti povezani u funkcionalnu celinu. Kako koja celina bude završena, tako će se priključivati i domaćinstva na mrežu, onako kako je definisano ugovorom, a posle toga radićemo na kanalizaciji u Dobanovcima i nastaviti da stvaramo uslove za njenu izgradnju prema Jakovu i ostalim selima na teritoriji opštine – kazao je Šuša.


Kako izgleda njegova grobnica od 160 hijada evra – Čivijaš Radio Šabac\nPokojni pevač Toše Proeski rođen je 25. januara 1981. godine, a na današnji dan bi ovaj umetnik napunio 31 godinu, da nije prerano izgubio život u saobraćajnoj nesreći.\nPre nekoliko meseci, tačnije 16. oktobra 2021. godine navršilo se14 godina od stravične nesreće u kojoj je život izgubio jedan od najboljih glasova Balkana.\nNakon toliko godina, „makedonski anđeo“, kako su ga zvali mnogi, konačno je dobio i grobnicu u kojoj će počivati, dostojnu jednog tako velikog umetnika kakav je bio Toše.\nGrob koji je ujedno i pravi spomenik Proeskom konačno je izgrađen krajem prošle godine u rodnom Kruševu.\nInače, u Tošetovoj večnoj kući biće sagrađeni grobovi u kojima će jednog dana počivati njegovi roditelji.\nBONUS VIDEO: Godišnjica smrti legendarnog Džeja ramadanovskog


18/06England U21 vs France U21Da postigne pogodak - obe ekipetip: Da\nVeć na startu takmičenja na Evropskom prvenstvu za mlade reprezentacije nas očekuje veliki derbi pošto se sastaju selekcije Engleske i Francuske, koje sasvim sigurno važe za jedne od glavnih favorita za osvajanja turnira. Duel između ove dve reprezentacije je na programu u 21 čas.\nMlada reprezentacija Engleske je bez većih problema došla do nastupa na ovom prvenstvu. Naime, ova selekcija je ostvarila čak osam pobeda u grupi, a tu dodajemo i dva remija i to protiv Holandije koja je uz njih svakako bila najkvalitetnija reprezentacija u kvalifikacionoj grupi. Sa dobrim partijama su nastavili i prošle godine gde su zaista briljirali u prijateljskim susretima, uz samo jedan remi i to protiv reprezentacije Meksika. Sigurno je da su doputovali na prvenstvo sa najvišim mogućim ciljevima i bez sumnje su jedni od glavnih favorita za osvajanje ovog takmičenja.\nKada je u pitanju mlada reprezentacija Francuske ono što je posebno zanimljivo je da ova selekcija nije igrala pre dve godine na Evropskom prvenstvu za mlade selekcije. Upravo zbog toga je jasno da na ovom prvenstvu imaju najviše moguće ciljeve, a nema sumnje da imaju puno razloga za optimizam. Naime, Francuska je u kvalifikacijama na deset mečeva ostvarila čak devet pobeda uz samo jedan remi, i to protiv Slovenije u poslednjem kolu, kada je već bilo poznato da će kao prvi iz grupe ići dalje. Međutim, ono što je bio problem za Francuze je što su u prijateljskim susretima igrali izuzetno loše, ali je sigurno i da selektor ove reprezentacije nije želeo da otkriva previše u tim prijateljskim mečevima.\nUz meč između Italije i Španije ovo je sasvim sigurno najveći derbi grupne faze na ovom šampionatu. I jedna i druga selekcija imaju prilično kvalitetne sastave, pa je zaista teško prognozirati konačan ishod ovog susreta. Ipak, i jedni i drugi neguju ofanzivan stil fudbala što nam može doneti meč sa velikim brojem golova, pa vam zbog toga preporučujemo da probate sa igrom GG koju kladionica Bet365 plaća sa kvotom 1.80.


Poslanici kosovske skupštine usvojili su u sredu Rezoluciju kojom se osuđuje genocid u Srebrenici nad bošnjačkim stanovništvom i sva druga kršenja ljudskih prava.\nVećina bošnjačkih zvaničnika pozdravilo je ovaj potez Skupštine Kosova. “Istinu o genocidu u Srebrenici utvrdio je međunarodni sud za bivšu Jugoslaviju i svi u svetu i regionu treba da je poštuju”, rekao je bošnjački član Predsedništva BiH Šefik Džaferović, pozdravljajući odluku kosovske skupštine da usvoji Rezoluciju o Srebrenici.\nDžaferović je primetio da se samo na osnovu istine i pravde mogu vratiti poverenje, izgraditi zdravi odnosi i ojačati mir u ovom delu Evrope.\nU pismu upućenom poslanicima na Kosovu, Udruženje Majke Srebrenice zahvalile su im se na usvajanju Rezolucije kojom se osuđuje genocid u Srebrenici 1995. godine, rekavši da to predstavlja važan doprinos miru i stabilnosti.\n„Hvala vam što ste pokazali svetu da su mir, stabilnost i pomirenje prioriteti kojima težite, ali i da se te vrednosti ne mogu postići bez suočavanja s prošlošću i osude genocida i svih ostalih ratnih zločina počinjenih u bivšoj Jugoslaviji“, navodi se u pismu.\nIstiče se da je genocid u Srebrenici „najgori zločin počinjen u Evropi nakon Drugog svetskog rata“ i da se ne sme zaboraviti, jer negiranje da se dogodio predstavlja „završnu fazu genocida“.\n„Možemo samo zaustaviti sveprisutnu praksu veličanja ratnih zločinaca i zajedničkog negiranja ratnih zločina. Usvajanje rezolucije kojom se osuđuje genocid u Srebrenici korak je ka tom cilju“, navodi se u pismu.\nRezolucija navodi da su „srpske snage Vojske Republike Srpske (VRS) nekoliko dana vršile masakr u Srebrenici i okolini, kada je ubijeno preko 8.000 žena, muškaraca i dece“.\nRezolucija izražava saučešće i duboku tugu zbog nevinih žrtava i izražava saučešće porodicama. Svako javno i namerno poricanje genocida u Srebrenici, s ciljem ocrnjivanja žrtava i prikrivanja motiva za počinjene zločine, biće najoštrije osuđeno.\nPozivaju se vlada i druge državne institucije da 11. jul proglase Danom sećanja na genocid u Srebrenici. Rezolucija poziva države da ulože dodatne napore da privedu pravdi sve one koji su odgovorni za planiranje i počinjenje genocida u Srebrenici.


Merkel i Makron potpisali novi Jelisejski ugovor | EurActiv Serbia\nMerkel i Makron potpisali novi Jelisejski ugovor\nRead time : 3 m, 19 s\nNemačka kancelarka Angela Merkel i francuski predsednik Emanuel Makron potpisali su u Ahenu ugovor o jačanju francusko-nemačkih odnosa, na dan kada su pre 56 godina, 22. januara 1963. godine, Šarl de Gol i Konrad Adenauer potpisali Jelisejski ugovor koji je doneo istorijsko pomirenje dve zemlje posle Drugog svetskog rata. Ugovor je simbolična poruka i podrška Evropskoj uniji oslabljenoj jačanjem populizma i nacionalizma.\nSimboličan je i izbor mesta potpisivanja. Ahen je najzapadniji nemački grad, blizu tromeđe sa Belgijom i Holandijom, omiljena rezidencija Karla Velikog, a ugovor je potpisan u krunidbenoj sali istorijske gradske kuće, u kojoj su 600 godina krunisani nemački kraljevi i carevi.\nSporazum treba da demonstrira tesnu saradnju dve zemlje koje važe za osovinu i motor Evropske unije i ujedno da pokaže solidarnost dvoje lidera za koje mediji navode da su oboje uzdrmani - Merkel trzavicama u vladajućoj velikoj koaliciji zbog kojih je napustila čelo svoje Hrišćansko-demokratske unije (CDU) i najavila da se više neće kandidovati za kancelarku, a Makron višenedeljnim masovnim protestima "žutih prsluka".\nProšireni Jelisejski ugovor na 16 strana, između ostalog, predviđa tešnju saradnju Nemačke i Francuske u evropskoj i odbrambenoj politici i zalaganje za stvaranje zajedničke spoljne i bezbednosne politike.\nPredviđeno je i formiranje posebnog francusko-nemačkog odbrambenog saveta i saveta bezbednosti, i zajedničke parlamentarne skupštine sastavljene od 100 francuskih i nemačkih poslanika, preneli su mediji.\nDve zemlje su usvojile klauzulu o zajedničkoj odbrani u slučaju napada, nalik modelu koji postoji u NATO. Klauzula omogućava i upotrebu zajedničkih sredstava u slučaju terorističkog napada i saradnju u velikim odbrambenim projektima.\nPlanirana je i dublja privredna integracija dve zemlje, bolja koordinacija saobraćajnih veza i malogranične saradnje, međusobno priznavanje diploma i uvođenje mešovitih francusko-nemačkih studijskih grupa u akademskom obrazovanju, saradnja u kulturi, nauci i informatičkim tehnologijama.\nJedan od ciljeva je i da se odobre veća ovašćenja i resursi lokalnim vlastima i prekograničnim organizacijama da realizuju zajedničke projekte u oblastima poput trgovine, ekologije, zdravstva, transporta i energetike.\nPregovarači dve vlade saglasili su se 21. januara o spisku od 15 projekata, čija realizacija može odmah da počne, preneli su nemački mediji.\nMeđu tim projektima su, kako navode nemački mediji, konačno gašenje nuklearne elektrane Fesenhajm, najstarije u Francuskoj, prekogranični železnički projekti, zajednička primena standarda EU u regulaciji finansijskih usluga i formiranje visoke radne grupe za energetsku politiku.\nJedna od najviše osporavanih tačaka sporazuma je ona koja predviđa pojačanu saradnju predstavnika Francuske i Nemačke u UN i zalaganje da i Nemačka dobije mesto stalne članice u Savetu bezbednosti UN.\nSporazum je danima bio izvor "lažnih vesti" u medijima i na društvenim mrežama i meta kritike levih i desnih ekstremista, populista i evroskeptika, koji su ga osudili kao izdaju i prodaju nacionalnog suvereniteta.\nLiderka ekstremno desničarskog Nacionalnog saveza Marin le Pen tako je optužila Makrona za "rasprodaju zemlje" i "podrivanje nacionalnog suvereniteta". Ona je rekla da će Francuska ubuduće deliti svoje mesto stalne članice Saveta bezbednosti UN sa Nemačkom i da će, prema sporazumu, deo Alzasa pasti pod nemačku vlast.\nŠef poslanika nemačke desničarske i ksenofobične Alternative za Nemačku Aleksander Gauland rekao je da "francuski predsednik Makron nije u stanju da održi red u sopstvenoj zemlji" i da je "neprimereno da takav neuspešni predsednik nameće" Nemcima "svoju viziju nemačke budućnosti".\n"EU je duboko podeljena. Nemačko-francuski specijalni odnosi još će nas više otuđiti od ostalih Evropljana", rekao je Gauland.\nSa druge strane, zvaničnici EU pozdravili su sporazum. Predsednik Evropskog saveta Donald Tusk ocenio je da je Evropi danas potrebno "oživljavanje vere u smislu solidarnosti i jedinstva".\n"Evropi je potreban jasan signal Pariza i Berlina da pojačana saradnja u manjim formatima nije alternativa saradnji cele Evrope", rekao je Tusk.\nLider libarala u Evropskom parlamentu, Belgijanac Gi Ferhofstat ocenio je da je "snažan francusko-nemački savez od ključnog značaja za pokretanje Evrope". "Mir i jedinstvo su temelji EU. Reformišimo Evropu, umesto što je uništavamo", rekao je Ferhofstat.\nSporazum će stupiti na snagu kada ga ratifikuju parlamenti Francuske i Nemačke.\nItalijanski premijer dobio podršku Senata, ali izgubio većinu


Dok se igrači Liverpula i Napolija nadmeću na travnatoj podlozi, njihovi navijači se bore na ulicama.\nGrupa italijanskih navijača očigledno u Englesku nije stigla zbog utakmice, već kako bi se dokazala u navijačkim tokovima.\nTeško da se može reći da im to polazi za rukom, pošto se na ulicama Liverpula uglavnom odigravaju sukobi navijača i policije. Gotovo tokom celog dana Italijani prave probleme u Engleskoj, pa i tokom utakmice Liverpula i Napolija tokom petog kola grupne faze Lige šampiona.\nItalijani i Englezi imaju veliko navijačko rivalstvo te su organi reda u poznatoj engleskoj luci i očekivali ovakva dešavanja, ali se nisu u toj meri spremili i da ih spreče.


Akademija Oxford Archives - Page 13 of 17 - Akademija Oxford Blog\n11. decembra 2018. 11. decembra 2018. Akademija Oxford\tOstavite komentar\nNaravno da samo kursevi i obuke stranih jezika nisu dovoljni da bismo stekli adekvatno znanje, već je neophodno tom prilikom stečeno znanje neprekidno nadograđivati. Nakon što završimo pohađanje edukacije određenog jezika, mi imamo nivo znanja koji je tome primeren, a ukoliko zaista želimo da se koristimo tim jezikom u budućnosti, potrebno je da svakodnevno učimo […]\n6. decembra 2018. Akademija Oxford\tOstavite komentar\nKo god počinje da uči određeni strani jezik, svakako ima potrebu da čuje koji su to saveti, odnosno metode koje bi trebalo da primeni u praksi, a kako bi znanja stečena u okviru konkretne edukacije mogao što brže da usvoji i primeni. Saveti za učenje stranih jezika Potpuno je svejedno da li je u pitanju […]\n4. decembra 2018. Akademija Oxford\tOstavite komentar\nKoliko puta ste do sada čuli da ulaganjem u sebe i svoje obrazovanje, zapravo ulažete u svoju budućnost, te utičete na taj način i na poboljšanje životnog standarda, jer ćete vrlo verovatno baš zahvaljujući stečenoj diplomi i moći da konkurišete za bolji posao? Verovatno da vas je u određenom periodu ta konstatacija donekle i nervirala, […]\nKako da “pokupite” najbolje sa kurseva?\n30. novembra 2018. 30. novembra 2018. Akademija Oxford\tOstavite komentar\nSve je popularnije pohađati specijalizovane seminare, koji omogućuju da u relativno kratkom vremenskom periodu polaznici budu upoznati sa različitim, uglavnom stručnim temama. Naravno da su u ponudi brojni kursevi i obuke zanimljive tematike, a koje mnogi pohađaju upravo zato što žele da nauče nešto novo. Naravno da ima i onih, koje su mnogi obavezni da […]\n26. novembra 2018. Akademija Oxford\tOstavite komentar\nKad god se pomenu kursevi i obuke različite tematike, gotovo uvek se postavlja i pitanje zašto upisati baš tu edukaciju. Naravno, ukoliko imate interesovanje da se sa konkretnom tematikom upoznate, onda nema nikakvog razloga da razmišljate da li treba ili ne treba da je upišate, odnosno da li je ona upravo za vas. Ipak, postoje […]\nNovije teme 1 … 12 13 14 … 17 Starije teme


Sportske.net - Radonjić želi dobru igru protiv CSKA\nRadonjić želi dobru igru protiv CSKA\nMalo je vremena za odmor...\nTrener košarkaša Crvene zvezde Dejan Radonjić rekao je danas da se nada da će se što pre oporaviti povredjeni igrači i dodao da će ekipa pružiti maksimum u predstojećoj utakmici u Moskvi, protiv CSKA u Evroligi.\n"Situacija je takva da nismo uradili sve što smo planirali, nadam se da ćemo što pre izaći iz problema sa povredama. Daćemo sve od sebe da pokušamo da igramo najbolje što možemo. Znam protiv koga igramo, ali idemo da damo maksimum. U svakom slučaju je bolje otići u Moskvu posle pobede nego poraza", rekao je Radonjić za klupski sajt.\n"Idemo na put za Moskvu, meč protiv CSKA koji svake godine napada vrh i ima iste ciljeve, pa tako i ove. Tim koji je pokazao već sada da je favorit za osvajanje Evrolige. Pun je kvaliteta, iskustva, trofeja i znamo da nas čeka težak posao. Biće potrebno da budemo jako dobri da bismo parirali CSKA. Treba da vidimo kako ćemo da odgovorimo na njihov kvalitet, da vidimo koliko možemo da budemo konkurentni i na osnovu toga davati konkretne odgovore", rekao je Radonjić.\nZvezda je sinoć pobedila Žalgiris u Beogradu sa 73:61 a košarkaš Nikola Ivanović pohvalio je zalaganje ekipe.\n"Izuzetno naporan i težak raspored, medjutim uspeli smo da pobedimo u kvalitetnoj utakmici Žalgiris. Sledi CSKA, ono što je bitno je da držimo kontinuitet dobre igre bez obzira na neki krajnji ishod meča. Moramo da igramo dobro u oba pravca i da držimo nivo. Situacija je loša gledajući povrede, skupljamo se, dosta igrača trenutno igraju na pozicijama na koje nisu navikli, prihvatili smo to, navikli i ide dobro. Svako pruža u ovom trenutku i više nego što je realno", rekao je Ivanović.\n"Kao i svake godine ekipa CSKA iz Moskve je u najužem krugu favorita za osvajanje ovog takmičenja. U ovom trenutku, na startu sezone možda i najbolja ekipa koja je prikazala najviše. Daćemo sve od sebe da pružimo dobru igru i damo maksimum", naveo je on.\nEkipa Crvene zvezde vraća se u Beograd u subotu popodne, a u nedelju od 21 sat igraće na svom terenu protiv Cedevita Olimpije, u četvrtom kolu ABA lige.


Kragujevac - Počinje manifestacija „Otvorena dvorišta” GTO Kragujevac - Vesti iz Kragujevca i Šumadije - Pressek.rs\nPočinje manifestacija „Otvorena dvorišta” GTO Kragujevac\nKragujevac Četvrtak, 11. jun 2020.\nGradska turistička organizacija “Kragujevac” i ove godine organizuje manifestaciju Otvorena dvorišta tokom koje će biti izabrana najlepša dvorišta u četiri kategorije, najlepši detalj, najlepše etno dvorište, najlepše park dvorište i najlepše dvorište.\nSvi zainteresovani domaćini mogu da se prijave do 22. juna mejlom (tic@gtokg.org.rs i info@gtokg.org.rs ) ili na telefon 034/335-302.\nU konkurenciji za izbor najlepših dvorišta biće svi prijavljeni domaćini iz kragujevačkih sela.\nStručni žiri u kojem će i ovog puta biti predstavnici Gradske turističke organizacije „Kragujevac“, Centra za poljoprivredu i ruralni razvoj i Zelenila, odnosno preduzeća JKP Šumadija, izabraće najlepša dvorišta. Za pobednike su obezbeđene vredne nagrade.\n· Četvrtak, 11. jun 2020. U Kragujevcu palo 83 litra kiše po kvadratu za 2 sata\n· Četvrtak, 11. jun 2020. Upis predškolaca počinje 15. juna u Kragujevcu\nU Kragujevcu nema novozaraženih, u Topoli 1


Proširena II grupa korisnika stambenih kredita Banjaluka.com\nProširena II grupa korisnika stambenih kredita\nVlada Republike Srpske usvojila je Pravila o izmjenama i dopunama Pravila plasmana sredstava po kreditnim linijama i zajmovima kojim je proširena druga grupa korisnika stambenih kredita, odnosno pravo korišćenja kredita sada imaju svi bračni parovi bez obzira na stepen školske spreme i broj djece.\nKamatna stopa za ovu grupu je 4,8 odsto, a rok otplate do 20 godina, saopšteno je iz Investiciono-razvojne banke Republike Srpske.\nU saopštenju se navodi i da se korisnicima kredita po kreditnoj liniji za preduzetnike i preduzeća može odobriti dodatni/novi grejs period do 24 mjeseca, što podrazumjeva reprogram kredita na način i pod uslovima kako je odobren.\n“Odluku o produženju grejs perioda, na obrazložen zahtjev korisnika, donosi Kreditni odbor Investiciono-razvojne banke Republike Srpske, uz prethodnu saglasnost finansijskog posrednika preko kojeg je plasiran kredit”, ističe se u saopštenju.\nKreditni odbor Investiciono-razvojne banke donosi i odluku o produženju grejs perioda za zajmove nezaposlenim demobilisanim borcima, na obrazložen zahtjev korisnika i uz prethodnu saglasnost Boračke organizacije Republike Srpske.


Za 3/4 građana policija podređena interesima politike - intervju sa Sašom Đorđevićem, istraživačem BCBP-a | Talas.rs\nO radu policije i poverenju građana u organe bezbednosti, razgovarali smo sa Sašom Đorđevićem, istraživačem Beogradskog centra za bezbednosnu politiku.\nKako biste ocenili poverenje građana u policiju i organe bezbednosti u poslednjih nekoliko godina na osnovu vaših istraživanja javnog mnjenja?\nKomplikovano. Poverenje u policiju raste uporedo sa percepcijom korupcije i utiskom da je rad policije politizovan. Prošle godine, šest od deset građana je imalo poverenja u policiju (61%), čime se srpska policija našla na pragu svetskog proseka između 60 i 90 odsto.\nU isto vreme, sedam od deset građana je verovalo da je policija korumpirana (69%), dok je za tri četvrtine građana ona podređena interesima politike (72%). Muškarci i žene skoro podjednako veruju policiji.\nJedino se stavovi Beograđana razlikuju od stavova građana ostatka Srbije. Poverenje u policiju i pouzdanje u to da će ona pružiti zaštitu, kao i osećanje bezbednosti najveće je u Centralnoj Srbiji, a najmanje u Beogradu.\nNajmlađi građani, od 18–29 godina imaju najmanje, dok najstariji građani, preko 65, najviše imaju poverenja u ovu instituciju. Skoro sam razgovarao sa tridesetak mladih ljudi u proseku oko 25 godina i nijedan nije rekao da ima poverenje u policiju, što je zaista zabrinjavajuće.\nIdeja je da u narednim istraživanjima proverimo zašto građani imaju, odnosno nemaju poverenje u policiju.\nZanimljiv je podatak iz vašeg poslednjeg istraživanja prema kojem je poraslo poverenje građana u policiju, a istovremeno i verovanje da je policija korumpirana i politizovana?\nJeste, zato je ocena komplikovana. Iako javnost percipira da postoje visoka politizacija i korupcija u policiji, očigledno je da to ne utiče na poverenje u policiju.\nPostoje dve moguće projekcije, ali su potrebna dodatna ispitivanja.\nGrađani su navikli da je korupcija svuda prisutna i da je to neka normalna pojava ili smatraju da poverenje ne bi trebalo da se povezuje sa korupcijom i uticajem politike na operativan rad policije. Loše je i jedno i drugo.\nKako komentarišete dosadašnje najave policije i predstavnika vlasti da će voditi odlučan rat protiv mafije, a onda se ne desi ništa?\nNije tačno da se ništa nije desilo. Više puta je bilo masovnih hapšenja od oktobra 2016. godine kada je ministar unutrašnjih poslova objavio rat mafiji i nedavno je predsednik Republike najavio oštriju kaznenu politiku.\nNevolja je što takve mere izgleda ne daju dobre rezultate, suprotne su od onog što Evropska unija traži od Srbije i više deluju kao populizam nego ozbiljna borba protiv organizovanog kriminala.\nRaste procenat ubistava ljudi koji se u medijima povezuju sa organizovanim kriminalnim aktivnostima u odnosu na ukupan broj ubistava u Srbiji. Rasvetljeno je samo 8 odsto kriminalnih likvidacija, što je dosta manje nego u razvijenim zemljama Evrope. U Holandiji i Švedskoj je preko 40 odsto.\nMasovna hapšenja retko se okončavaju bilo kakvim sudskim presudama. Dve trećine uhapšenih u nedavnoj policijskoj akciji pušteno je na slobodu, a protiv više od trećine neće se voditi postupak. Tužilaštvo za organizovani kriminal nije učestvovalo u tok velikoj akciji.\nRezultati primene Zakona o oduzimanju imovine proistekle iz krivičnog dela su i dalje slabi. U najvećem broju slučajeva imovina stečena kriminalom oduzima se privremeno i vraća onima kojima je zaplenjena. Najbolji primer je Dragoslav Kosmajac koji je najpre pravosnažno oslobođen optužbi, a zatim mu država je vratila svu imovinu koju mu je privremeno oduzela nakon hapšenja u novembru 2014.\nNajveći broj istraživanja pokazuje da oštrija kaznena politika ne smanjuje kriminal i da je to skupa igračka. Duže kazne bolje odvraćaju privredni kriminal u odnosu na aktivnosti u vezi sa drogom, što uvodi nove parametre u odlučivanje. Efekti su mnogo bolji ako se insistira na društvenu odgovornost prema bivšim zatvorenicima i smanjenju broja povratnika.\nIstovremeno, dok se sve ovo dešava, fokus, prema mišljenju Evropske unije, trebalo bi da bude na istragama i na sprečavanju pranja novca, izradi evidencija za praćenje finansijskih istraga i mehanizma oduzimanja imovine stečene kriminalom, kao i da se ukloni uticaj politike na policiju, te obezbedi nezavisno tužilaštvo.\nSve ovo navodi na zaključak da u Srbiji ne postoji jasna politika u borbi protiv organizovanog kriminala koja se primenjuje u kontinuitetu.\nNa protestima koji se dešavaju poslednja dva meseca, ali i na onima 2017. godine nije bilo prisutnih policajaca u uniformu, već samo u civilu. Da li je to uobičajena praksa ili postoje neki drugi razlozi zbog kojih na protestima nema policije u uniformi?\nOdluka da se protesti obezbeđuju bez „vidljive” policije bi trebalo da bude usvojena na osnovu bezbednosne procene Odeljenja za obaveštajne poslove Žandarmerije, odnosno da je njihovom procenom zaključeno da ne postoje rizici da protesti budu incidentni i nasilni, te da nema potrebe za jakim policijskim snagama. Do sada su skupovi prošli bez incidenata.\nInače, u praksi policija za organizovana okupljanja u formi šetnje sa unapred poznatom rutom primenjuje tzv. indirektnu defanzivnu strategiju u kojoj se koriste nenasilne metode za održavanje bezbednosti, uključujući i policajce u civilu koji mogu da završe posao sve dok skup ne postane konfliktan.\nNedavno je najavljeno i uvođenje čak 1.000 kamera u Beogradu zarad povećanja bezbednosti, ali nismo saznali kako će biti zaštićena privatnost građana. Kako komentarišete takav način uvođenja sistema nadzora?\nZa sada je u Srbiji sigurno jedino to da država želi da neprekidno prati naše ponašanje. Ako hoće da dokaže suprotno, važno je da pravno uredi oblast video nadzora i detaljno objasni ljudima ko, šta, gde, kako i zašto će ih nadzirati, kao i koliko će sve to da košta i od koga i zašto baš od njih kupujemo tehniku za video nadzor.\nTačno je da video nadzor može da unapredi bezbednost, ali nikako ne može da reši sve probleme. Istraživanja pokazuju da video nadzor može utiče na smanjenje kriminala u parking garažama i da pozitivno utiče na javni red i mir. Manje se pokazao uspešnim u školama, univerzitetima i javnim ustanovama.\nIstovremeno je važno da se uvođenjem video nadzora ne krši pravo na privatnost i onemoguće sve moguće zloupotrebe ličnih podataka. U praksi to znači da su iza kamera policajci koji su profesionalci.\nKako vam se čini kada ministar policije na Tviteru odgovara na optužbe opozicionih političara? Da li tada Nebojša Stefanović govori kao ministar ili kao funkcioner vladajuće stranke?\nKao kršenje člana 29. Zakona o Agenciji za borbu protiv korupcije u kome piše da je svaki funkcioner dužan da uvek nedvosmisleno predoči sagovornicima i javnosti da li iznosi stav organa u kojem vrši javnu funkciju ili stav političke stranke.\nNa zvaničnom tviter profilu Nebojše Stefanovića piše da ga koristi u svojstvu potpredsednika Vlade Republike Srbije i ministra unutrašnjih poslova, a ne kao predsednik beogradskog Gradskog odbora i člana Predsedništva Srpske napredne stranke.\nTAGS: BCBP Nebojša Stefanović policija Protesti Saša Đorđević


Sarajevo /Zvizdić o izjavama Macrona: BiH nije nikome prijetnja / Radio Sarajevo\nFoto: Admir Kuburović / Radiosarajevo.ba/Denis Zvizdić\n08. 11. 2019. u 15:36:00 Radiosarajevo.ba\nPredsjedavajući Vijeća ministara Bosne i Hercegovine Denis Zvidzić reagirao je danas na izjave predsjednika Francuske Emmanuela Macrona da je BiH tempirana bomba.\n“Prema relevantnim informacijama međunarodnih institucija i agencija, u konačnici i prema posljednjim izvještajima State Departmenta i drugih obavještajnih agencija, vrlo jasno je konstatirano da je Bosna i Hercegovina napravila značajan progres u borbi protiv terorizma i svih oblika ekstremizma. Zaustavljen je odlazak građana Bosne i Hercegovine na strana ratišta i, u konačnici, bilo koji građanin Bosne i Hercegovine nije učestvovao u bilo kojem terorističkom aktu u Evropi ili bilo gdje drugdje u svijetu“, kazao je Zvizdić.\nKako je pojasnio, to upravo govori o ozbiljnoj posvećenosti borbi protiv terorizma, a što je rezultiralo i vrlo jasnom konstatacijom u izvještajima relevantnih institucija i agencija koje govore da je BiH vrlo kredibilan partner u borbi protiv terorizma i partner u globalnoj koaliciji u borbi protiv ISIL-a.\n„Ostajemo vrlo posvećeni borbi protiv globalne pošasti. Iz BiH na strana ratišta nije otišlo niti manje, niti više građana nego iz bilo koje države regiona Zapadnog Balkana ili Evrope i zbog toga Bosna i Hercegovina nije i neće biti bilo kakva prijetnja“, dodao je Zvizdić.\nKako je istakao, podatke o pitanjima terorizma sve države treba da dobiju direktno od ovlaštenih institucija i agencija iz BiH, jer samo to su pravi i relevantni fakti, odnosno pravi podaci koji mogu biti provjereni.\n„Informacije nikako ne treba uzimati od onih koji su nedobronamjerno orijentirani ka Bosni i Hercegovini i koji takvim izjavama nanose nemjerljivu štetu međunarodnom ugledu i kredibilitetu Bosne i Hercegovine, koja se nalazi u fazi i evropskih i NATO integracija”, kazao je Zvizdić, navodi se u saopćenju Vijeća ministara.\nTagovi: Denis Zvizdić Emmanuel Macron Francuska Bosna i Hercegovina


Za podsticaje isplaćeno 3.720.758 KM (BIH)\nMinistarstvo poljoprivrede, šumarstva i vodoprivrede RS isplatilo je 3.720.758 KM po osnovu podsticaja iz 2019.godine, saopšteno je iz ovog ministarstva. “Isplaćene su premija za mlijeko za avgust 2019.godine, te podsticaji za nabavku poljoprivredne mehanizacije za 2019.godinu”, navedeno je u saopštenju. Kako se dodaje podsticaji su isplaćeni posredstvom Agencije za agrarna plaćanja RS. Izvor: Nezavisne novine Foto: Pixaby (toplakava)\nMinistarstvo poljoprivrede, šumarstva i vodoprivrede RS isplatilo je 3.720.758 KM po osnovu podsticaja iz 2019.godine, saopšteno je iz ovog ministarstva.\n"Isplaćene su premija za mlijeko za avgust 2019.godine, te podsticaji za nabavku poljoprivredne mehanizacije za 2019.godinu", navedeno je u saopštenju.\nKako se dodaje podsticaji su isplaćeni posredstvom Agencije za agrarna plaćanja RS.\nFoto: Pixaby (toplakava)


pink.rs | Milivojević za Pink: NOVI KVALITET U ODNOSIMA - Amerikanci više NE IGNORIŠU interes i poziciju Srbije\nZoran Milivojević, diplomata, rekao je za televiziju Pink da danas imamo izjave američkog ambasadora koji govori o Srbima kao o herojskom narodu, ali kako kaže, to ne znači da će doći u promeni strateške politike SAD, međutim, svakako imamo novi kvalitet u odnosima.\n- Uvek se pitamo šta nam to dolazi iz SAD, ali ako pogledamo promene koje su se tamo desile, promene u stavovima i izjave koje dolaze sa te strane, govore da nije ništa slučajno, da se na tome radimo, a stogodišnjica je povod da mi to poboljšanje lansiramo, i čini mi se da je to od krucijalne važnosti za Srbiju i za region - rekao je Dejan Miletić iz centra za proučavanje globalizacije.\nKako je rekao, oduvek smo i priželjkivali pragmatičan odnos SAD.\n- Srbija je centar regiona, ključna tačka... Imamo naravno i veću odgovornost, ali bez njihove podrške čini mi se da bi to bila pusta želja - naglašava Miletić.\nZoran Milivojević, diplomata, objašnjava da se tu radi o promeni američke politike i prestanku kontinuiteta jedne politike koju smo da sada gledali, na globalnom nivou, i u tom kontekstu, kako kaže, i promenu politike u odnosu na nas. Pre svega, dodaje, na Srbiju se sada malo drugačije gleda.\n- Danas imamo izjave američkog ambasadora koji govori o Srbima kao o herojskom narodu, to ne znači da će doći u promeni strateške politike SAD, ali imamo novi kvalitet u odnosima. Sad se govori o kompromisu koji je značajan pre svega za nas, ali i za ceo region - rekao je Milivojević.\nPreman njegovim rečima, Amerikanci ne ignorišu interes i poziciju Srbije i interes svih nas da se bez Srbije to pitanje ne može rešiti.\n- Sad ulazimo u poziciju gde možemo sa njima da razgovaramo i o našim argumentima i o našem interesu. Nama je važno da imamo Amerikance kao sagovornike u tome, bez njih se to pitanje ne može rešiti i njihov stav će sigurno biti jedan od odlučujućih - rekao je Milivojević.\nMiletić naglašava da Balkan nije prioritet SAD, posebo Trampu koji je vrlo logičan u ekonomskim problemima.\n- To je više jedno vojno pitanje i važna im je stabilnost regionalna. Strateški im je važno, Džared Kušner je pravi čovek za ovaj posao i verjem da će na pravi način znati da plasira Trampu sve informacije - rekao je Miletić.\nMilivojević se složio da je Kušner čovek od poverenja i podsetio da ga je Tramp već ovlastio za poslove za Bliski istok, tako da, kako kaže, ukoliko bi zaista došao to bi značilo da se ova nova administracija u samom svom vrhu uključila u ovu srpsku temu na jedan aktivan način, ali i vraća na to da Kosovo nije svršena stvar kao kod prethodnih administracija.\n- Mnogo je otvorenih pitanja na Balkanu. Ako bi Kušner zaista došao to bi bio jasan signal da je SAD uključena do kraja u ovu situaciju - naglašava Milovanović.\nMiletić je rekao da moramo da krenemo napred u realizaciju ekonomskih i nacionalnih interesa.\n- Ljudi ne žele da žive u nestabilnom regionu i ne perspektivnoj državi - rekao je on.


Tehnološki razvoj i razvoj naučno-istraživačke infrastrukture od interesa Republike Srbije, regiona i lokalne samouprave - IRM Bor\nIRM Bor > Usluge > Istrazivanje i razvoj > Tehnološki razvoj i razvoj naučno-istraživačke infrastrukture od interesa Republike Srbije, regiona i lokalne samouprave\nRazvoj nauke i tehnologije radi podsticanja privrednog razvoja, povećanja društvenog proizvoda i podizanja standarda zaposlenih i kvaliteta života.\nOčuvanje i razvoj opšteg fonda znanja, kao uslov za uključivanje u svetske integracione procese.\nOčuvanje i razvoj naučnoistraživačkih kadrova i infrastrukture.\nPodizanje opšteg nivoa tehnologija u privredi i obezbeđivanja konkurentnosti roba i usluga na domaćem i svetskom tržištu.\nUspostavljanje međunarodne naučne saradnje radi brže integracije u svetske naučne, privredne i društvene tokove i uključivanje u evropski istraživački prostor.\nSveobuhvatno korišćenje postojećeg naučnoistraživačkog potencijala, čiji su istraživački rezultati dokazani u domaćoj i svetskoj nauci i tehnologiji.\nPodsticanje primenjenih i razvojnih istraživanja u onim oblastima koja su od interesa instituta i privrede, a po kvalitetu svojih do sada dostignutih rezultata obezbeđuju valorizaciju i tržišnu komercijalizaciju.\nPosvećivanje pažnje usmerenim osnovnim istraživanjima koja u integraciji sa primenjenim i razvojnim istraživanjima doprinose preuzimanju svetskog znanja i rasprostiranju sopstvenog znanja u novim tehnologijama i proizvodima.\nPodsticanje prihvatanja i širenja raspoloživih naučnoistraživačkih i tehnoloških rezultata kako bi se brže prenosili u područja proizvodnje i usluga, u cilju ravnomernijeg regionalnog razvoja i povećanja inovacione sposobnosti privrede.\nZa ostvarivanje naučnoistraživačkog rada obezbeđivanje infrastrukturnih ulaganja, nabavku naučnoistraživačke opreme i održavanje i obnavljanje postojeće, izgradnju višenamenskih probnih postrojenja za potvrđivanje naučnoistraživačkih rezultata i eksperimentalnu proizvodnju, i uspostavljanje središta za širenje tehnologija.\nPodizanje međunarodne saradnje na viši nivo: usavršavanjem istraživača u stranim naučnoistraživačkim ustanovama, uključivanjem u međunarodne organizacije i udruženja, učešćem u međunarodnim mnogostranim i dvostranim programima i projektima, međunarodnim vrednovanjem rezultata naučnih istraživanja, uspostavljanjem tešnje saradnje sa istraživačima našeg porekla u inostranstvu.\nObezbeđivanje stalnog usavršavanja istraživačkog kadra preko poslediplomskih, doktorskih i posledoktorskih studija u okviru utvrđenih istraživačkih programa, usavršavanjem u vrhunskim istraživačkim središtima u zemlji i inostranstvu, pri čemu će se otklanjati nesrazmere između naučnih oblasti i disciplina, zavisno od potrebe za razvojem onih naučnoistraživačkih područja i kadrova koja nedostaju, a u skladu sa prioritetima instituta.\nRazvijanje interesovanja mladih talentovanih istraživača za naučnoistraživački rad, uključivanjem u naučnoistraživačke projekte i programe i njihovo zapošljavanje u institutu.\nZapošljavanje visokoobrazovnih stručnjaka u oblastima od prvenstvenog značaja za institut, stvaranjem neophodnih uslova za njihov rad u privredi, većim razvojno-istraživačkim timovima i drugim oblicima podsticanja.\nIzdavanje i nabavka naučne literature, organizacija domaćih i međunarodnih naučnih i stručnih skupova i učešće na njima, objavljivanje rezultata, njihova ocena, raspoloživost i dostupnost. Posebno će se voditi računa o rezultatima koji obezbeđuju tržišne efekte.\nU cilju poveđanja konkurentnosti privrede podsticanje razvoja sopstvenih znanja i primena svetskih iskustava i međunarodnih standarda u oblasti upravljanja poslovnim sistemima i podizanja stepena kvaliteta proizvoda i usluga sa serijom međunarodnih standarda ISO 9000.\nObezbeđivanje dovoljnih i stabilnih budžetskih i drugih sredstava za ostvarivanje ovih ciljeva i pravaca (putem sponzorstva, donatorstva i korišćenjem podsticaja u okviru kreditne, poreske i monetarne politike Republike Srbije).


Superliga Srbije 2020/2021 - Page 8 - Srbija - MeridianBet Forum :: Srbija!\nJul 2, 2020 in Srbija\nPoslednja aktivnost: 15 minuta ranije\n@Nemanja ma to se sve vrti u krug imas 5-6 trenera i sve u krug krug od jednog do drugog kluba...nervira me to...\nPoslednji odgovor Januar 17\nFlaki 41 posts\nBole_1981 21 posts\nVuko 19 posts\nSeptembar 27 2020\nSeptembar 21 2020\n@Flaki zaro i nema nikakvih promena sem imena koja dokaze i odlaze\nDemantovali su iz Napretka da Milan Đuricic preuzima ekipu.\nPostovano Januar 4\nNenad Vanic je novi trener Backe\nPostovano Januar 11\nBroj postova:: 1049\nPostovi po danu: 3.71\nOpet se provlači i sve više spekuliše da ce se povećati kvota stranaca u Linglong Superligi Srbije od prolećne polusezone! Naime najveći zagovornik je FK Crvena Zvezda koja zeli da se promeni pravilo i da umesto dosadašnjih 4 stranaca u timu poveća minimum za još jednog sto bi značilo da u ekipi mogu biti 5 fudbalera sa stranim pasošima! Videcemo da li ce Terzic imati potrebnu podršku na sednici i da li ce se ovaj predlog usvojiti! Po meni lično je ovo apsurdno jer cemu onda dva bonus fudbalera mladjih od 21 godinu koji moraju minimum da odigraju 45 minuta i to u startnih 11 ? Da li sem Partizana i Crvene Zvezde ima još neko 5 stranih igrača u Linglong Superligi Srbije!? Naravno da nema i ne vidim poentu da ostali klubovi daju podršku za povećanje stranih igrača kad njima apsolutno ništa ne znači!\nNasi novinari malo pretenciozno najavljuju pojačanja! Lorenco Kaligari nije imao kvalitet ni za epizodnu ulogu u drugom rangu takmičenja u Francuskoj, pitanje je da li ce opravdati ulogu pojačanja, mislim da nema potreban kvalitet ni za Prvu ligu Srbije!\nRak rana Srpskog fudbala anonimusi iz nizerazrednih klubova koji ne donose apsolutno ništa a zauzimaju mesto talentovanoj deci koja iako talentovana iz nekog razloga ne dobijaju priliku jer nemaju menadžere koji vode glavnu reč u fudbalu! Znam bar nekolicinu bivših fudbalera koji su bili izuzetno talentovani ali nikad nisu dobili pravu priliku u Linglong Superligi Srbije jer roditelji nisu bili platezno mocni i nisu imali menadžere! Cist primer je fudbaler Partizana Bojan Ostojić koji nikad u karijeri nije imao menadžera, zato je celu karijeru proveo na terenima sirom Srbije, izvesno je da ce mu Superliga Srbije biti najveći domet, tek u kasnim igračkim godinama je dobio priliku u Partizanu i potvrdio kvalitet koji je neosporan!\n@Conga sve su u pravu do reci...slazem se sa tobom...kvalitet ovakvih igraca imas u nasoj ligi..i sve to stoji da nasa deca ne mogu da dodju do izrazaja zbog nekih anonimusa i raznih kombinacija.\nMa kakvi mi naše dobre mlađe igrace prodajemo odma a dovodimo neke nazovi DOBRE STRANCE da nam igraju ,politika je uvek bila takva ovde\nČitam i ne verujem.svaki dan pisu da neki silni ,,crnci,, dolaze u nase klubove...ne znam gde ih samo nalaze\nPostovano Januar 17\n@Flaki imamo para na bacanje pa dovodimo indijance da glumimo veliki klub , a ne zna se ko je veći promašaj


Budva blizu izbora: Krapović neće dozvoliti prinudnu upravu - Vijesti.me\nODGOĐENA SJEDNICA BUDVANSKOG PARLAMENTA\nBudva blizu izbora: Krapović neće dozvoliti prinudnu upravu\n"Nisam komunicirao sa predstavnicima Crnogorske, oni su zatražili odlaganje sjednice za naredni utorak. Iz toga zaključujem da im je taj datum prihvatljiv. Ovo odlaganje sjednice vidim kao put ka dovođenje situacije u reglurano stanje i eliminaciju mogućnosti za uvođenje prinudne uprave", kazao je Krapović\nSjednica budvanskog parlamenta zakazana za danas odložena je za naredni ponedjeljak.\nOvim su Vladi širom otvorena vrata da uvede prinudnu upravu u Opštini Budva, ali metropola turizma isto tako nije nikada bila bliža vanrednim izborima.\nUkoliko Vlada bude uputila upozorenje Opštini Budva, što je prvi korak za uvođenje prinudne uprave, gradonačelnik Dragan Krapović će inicirati skraćenje mandata lokalnom parlamentu.\nIako su odlaganje sjednice formalno tražili odbornici Crnogorske, što su u vladajućoj koliciji vidjeli kao alibi, da ipak postoji nada da se narednog utorka obezbijedi kvorum, prisustvovanjem tri odbornika ove opozcione partije, ipak, predlog koji bude ispostavila Crnogorska, neće biti prihvatljiv za aktuelnu budvansku vlast.\nCrnogorska, što je jasno kazao odbornik i potpredsjednik ove partije Dragan Purko Ivančević je da oni žele da formiraju manjinsku vlast za šta će tražiti podršku još 14 odbornika.\nTakav predlog za budvansku vlast, iako se javno još nijesu izjasnili je neprihvatljiv.\nNezavisni odbornik Stevan Džaković koji već pola godine bojkotuje skupštinska zasijednja, čime je vladajuća koalcija izgubila većinu u parlamentu, ni danas se nije pojavio.\nBudva je sada došla u politički ćorsokak, iz koga se praktično teško moći izvući.\nZa Krapovića je najpoštenije da budu raspisani vanredni izbori, jer bi bilo ponižavajuće da se uvede prinudna uprava. On , ipak, ne gubi nadu da će sjednica biti održana narednog utorka, i time izbjegnuto uvođenje prinudne uprave\n"Nisam komunicirao sa predstavnicima Crnogorske, oni su zatražili odlaganje sjednice za naredni utorak. Iz toga zaključujem da im je taj datum prihvatljiv. Ovo odlaganje sjednice vidim kao put ka dovođenje situacije u reglurano stanje i eliminaciju mogućnosti za uvođenje prinudne uprave", kazao je Krapović.\nPrema njegovim riječima za građane Budve i sve u lokalnoj upravi bilo bi ponižavajuće da se uvede prinudna uprava.\n"Nadam se da nećemo tako nešto dozvoliti. Ja kao prvi među jednakima, neću dozvoliti uvođenje prinudne uprave ukoliko budem u mogućnosti", naglasio je Krapović.\nUkoliko Džaković formira većinu sa DPS i Crnogorskom, Krapović je kazao da bi takav postupak nazvao političkom korupcijom.\n"To bi bilo treći put da se političkom korupcijom vlast u proteklih deset godina obezbjeđuje u Budvi", naglaiso je Krapović.\nUpitan da li bi Crnogorskoj, koja ima tri odbornika ponudio da uđe u vladajuću koaliciju, Krapović je kazao da je to nešto o čemu treba da se prvo raspravi unutar postojeće vladajuće koalicije.\n"Ne vidim razloga zašto ne bi popričali o svim opcijama, ukoliko bude takvo mišljenje naše koalcije", kazao je Krapović\nMeđutim, Krapović je kazao da su ipak izbori realna opcija.\n"Ovo jeste politička kriza i jasno je da se sve političke krize na kraju rješavaju izborima. U svakom slučaju vanredni izbori su časnije rješenje i mnogo bolje od prinudne uprave", poručio je Krapović.\nPredsjednik Skupštine opštine Đorđije Vujović kazao je da je dobio informaciju da će unutar Crnogorske doći do određenih razgovora vezano za sjednicu.\n"Koliko sam ja zaključio, odbornicima Crnogorske je stalo da se sjednica održi i da ne dođe do uvođenja prinudne uprave. Očekujemo u toku dana ili sjutra konkretne predloge Crnogorske za prevazilaženje ove sadašnje situacije", kazao je Vujović.\nVujović: Džaković pregovarao sa DPS i Crnogorskom da bude šef parlamenta\nOdgovrajući na pitanje kakav je stav na zahtjev odbonirka Džakovića za hitno održavanje sjednice na kojoj bi se razmatralo o povjerenju predsjdniku Opštine, Krapović je kazao da Džaković takav predlog nije formalizovao.\n"On nije uputio zvaničnu inicijativu za izglasavanje nepovjerenja mene kao predsjednika Opštine. Naš koalicioni sporazum, a to smo i jasno demonstrirali nas 16 odbornika odmah nakon što je Džaković dao svoje saopštenje, da je koalicionim sporazumom predviđena rotacija na mjestu predsjednika Opštine krajem decembra. Čini mi se da je Džaković ušao u domen ličnog , znate da na na početku ni po koju cijenu nije htio da podrži gospodina Carevića za predsjednika Opštine, sada neće ni po koju cijenu neće da podrži mene. Ne može se na taj način razgovarati, to su ozbiljnije stvari", kazao je Krapović.\nVujović je kazao da sa Džakovićem nema direktnu komunickaciju, zbog načina na koji se ponašao.\nVujović Foto: Vuk Lajović\n"Uoči sjednice koja je trebala da se održi prije par mjeseci, Džaković me zvao telefonom da će doći. Međutim, u toku dana je pet puta promijenio mišljenje, tako sa takvim čovjekom je vrlo teško komunicirati. Ono što je znam da je zadnjih mjesec dana intenzivno pregovarao sa DPS i Crnogorskom oko svoga postavljenja na mjesto predsjednika Skupštine opštine. To svi znaju u ovome gradu da je on imao političke aspiracije", istakao je Vujović.\nIvančević: Tražimo podršku 14 odbornika za manjinsku vlast\nCrnogorska je pozvala sve predstavnike koji particpiraju u lokalnom parlamentu da dođu u četvrtak u njihove stranačke prostorije na okrugli sto, kako bi se dogovorili oko prevazilaženja krize. I oni se protive uvođenju prinudne uprave, i smatraju da je potrebno izvršiti depolitizaciju gradske uprave.\n"Aktuelna vlast nije u mogućnosti da obezbijedi fiunkcionisanje parlamenta, koji već šest mjeseci nije zasijedao. Kao partija imamo jasan program i ozbiljne ljude koji su ponudili program sanacije Budve na svim nivoima, od moralne do finansijske obnove, obnove svih urušenih vrijednosti koje su se dešavale u periodu iza nas, a koje je personifikovala vlast DPS, od devastacija prostora do neuređena turističke sredine. Zato smo pozvali sve da vidimo da li je moguće napraviti bilo kakav dogovor da se ostatak ovoga mandata od naredne dvije godine obezbijedi tako što će grad normalno funkcionisati", kazao je odbornik i potpredsjednik Crnogorske Dragan Ivančević.\nOn je kazao da traže manjinsku podršku za njihov program .\n"Mi se osjećamo spobnim da obezbijedimo normalno funkcionisanje grada. U slučaju da još 14 odbornika u parlamentu to prepozna kao interes grada, da se u Budvi izvrši racionalizacija javne uprave, kompletno javnog sektora. Depolitizacija i departizacija time što će se na javnim funkcijama naći ljudi koji vole ovaj grad koji su profesionalci i koji nijesu učestvovali u aferama koje se tiču kriminalna i korupcije. Takve ljude možemo dobiti kroz redovne konkurse gdje neće biti dominantna partijska knjižica. Za takav naš naum mislim da bi trebalo da obavijestimo sve kolege iz parlamenta, i ako su spremni da nas podrže, imamo i ljude i znanja i hrabrosti da damo neku novu viziju destinacijskog menadžmenta i ponudimo strategiju budećeg funkcionisanja grada. Budvom će upravljati turistička struka i nauka", naglaiso je Ivančević.\nOn je kazao da ne očekuju ništa konkretno od koga bi mogli da dobiju podršku za manjinsku vlast.\n"Smatramo se odgovorim da ponudimo rješenje kako iz ove krize da se izađe. Aktuelna vlast na čelu sa predsjednicima Opštine i Skupštine opštine nije u mogućnosti da obezbijedi deklarisanu većinu. Ovo je međurješenje gdje bi se izvršila sanacija svih devijantnih funkcija koje je naslijedila ova vlast od prethodne, a čega se nije dotakla, gdje bi mi pripremili grad za raspisivanje izbora, gdje bi zaista dominirala volja građana i oni znali izabrati najbolju vlast", naglasio je Ivančević.\nOn je kazao da Crnogorska kao partija nije spremna da podržava bilo koga, jer su svi imali šanse da pokažu oni što znaju.\nKao partija su spremni za prijevremene izbore, ali o inicijativi o skraćenju mandata lokalnog parlamenta će se izjasniti onda kada ona bude podnijeta.\n"Skraćenje mandata u trenutku kada su sve lokane institucije prenatrpane partijskim i političkim sljedbenicima nije ravnopravna utakmica",, zaključio je Ivančević.\noto 4 mjeseca i 2 nedjelje\nA kako zamisljas da formiraju vlast bez df, crnogorske ili dps? Vjerujes li da ce na izborima osvojiti apsolutnu vlast?\nUpravo je Krapovic u Budvi Drago\nAko se zbog neodrzavanja sjednica skupstine stvorio osnov za uvodjenje vanredne uprave,a Dzakovic je spreman doci i dati podrsku Batu Carevicu,red je da Krapo odstupi sa funkcije da sprijeci taj scenario.On gubi svojih sest mjesdci vlast.Ovako ako to ne prihvati rizikuje da je izgubi skroz.Ukoliko nije digovorio s nekim nesto drugo?\nPo cijenu da DPS uzme vlast a on bi tu nesto usicario jef je Aleksa dogovorio s Duskom tu koaliciju.Samo da uklone DF


Vreme 1334 - Istrazivanje MMF-a: Evropsko prelivanje mozgova\nDIZANJE ILI SPUŠTANJE RAMPE: Političari i granice EU\nIstraživanje MMF-a >\nU senci velike političke teme kakva je izbeglička kriza i dolazak velikog broja migranata sa Bliskog istoka na Stari kontinent, gotovo neopaženo je u javnosti prošla vest o jednom drugačijem egzodusu. Ovoga puta reč je o Evropljanima u Evropi, koji idu sa njenog istoka na zapad. Te migracije traju mnogo duže nego poslednje "seobe naroda" iz ratom zahvaćenih područja Bliskog istoka i Afrike na evropski kontinent.\nSELIDBA DUGA ČETVRT VEKA: Nedavno objavljeno istraživanje Međunarodnog monetarnog fonda pokazalo je da je od pada tzv. gvozdene zavese do danas, dakle u periodu od 25 godina, gotovo 20 miliona uglavnom mladih i obrazovanih ljudi iz istočne Evrope, napustilo svoje zemlje kako bi sreću i sjajniju budućnost potražili na Zapadu. Cilj su im najrazvijenije zemlje EU, koja je bila i finalno odredište za, u proseku, osam od deset "evropskih migranata" u prethodnih četvrt veka. U manjoj meri, cilj evropskih migranata bile su Sjedinjene Američke Države.\nBroj od 20 miliona ljudi predstavlja 5,5 odsto ukupne populacije država centralne i istočne Evrope. Poređenja radi, taj procenat odgovara ukupnom broju stanovnika Češke i Mađarske zajedno.\nAnaliza MMF-a "pokriva" dvadeset zemalja Evrope – od Estonije na severoistoku, pa sve do Albanije na jugoistoku Starog kontinenta – od kojih su mnoge članice Evropske unije. Pojedine države koje su obuhvaćene istraživanjem, poput Srbije, i dalje su tranzicioni kandidati za punopravno članstvo i još traže svoje mesto u ovoj nedosanjanoj evropskoj porodici naroda.\nU istraživanju se navodi da su zemlje jugoistoka Evrope (SEE – Southeastern Europe), od kojih neke i sâme članice EU – poput Bugarske, Rumunije i Hrvatske – baš kao i države kandidati za ulazak u Uniju – zemlje Zapadnog Balkana, što će reći Srbija, Bosna i Hercegovina, Makedonija, Crna Gora, Albanija, ali i Kosovo – doživele ubedljivo najveći "odliv mozgova" u prethodnih četvrt veka. Ukupan broj stanovnika koji je napustio jugoistok Evrope čini 16 odsto od ukupne populacije koja je živela u navedenim zemljama početkom devedesetih godina 20. veka.\nKO SE OKORISTIO: Iako je Srbija već dugo neslavni rekorder u regionu po broju obrazovanih kadrova koji su napustili svoju domovinu i otisnuli se u beli svet (po podacima Svetskog ekonomskog foruma, Srbija je na 141. mestu, od 144 države, po kapacitetu da zadrži svoje talentovane mlade stručnjake), najveći "izvoznik" ljudskih resursa među državama EU je Rumunija. Prema podacima UN, 17 odsto od ukupnog broja Rumuna danas živi i radi u dijaspori.\nIako se u izveštaju Međunarodnog monetarnog fonda navodi da je članstvo u EU donelo korist istočnoj Evropi, "velika i neprekidna emigracija" ipak je usporila i ukupne stope rasta obima proizvodnje, kao i stope rasta po glavi stanovnika. "Da nije bilo emigracije u periodu od 1995. do 2012. godine, realna stopa rasta BDP-a u regionu bila bi ukupno, u proseku, sedam procentnih poena viša", piše se u analizi MMF-a. Umnogome veću korist od talentovanih, mladih ljudi sa istoka Evrope imale su najrazvijenije zemlje Evropske unije, jer je migracija prema zapadu dugoročno doprinela njihovom snažnijem ekonomskom i privrednom rastu.\nDIJASPORA KAO STRANI INVESTITOR: Zanimljiv primer dao je sajt "Balkan insajt" (Balkan Insight), koji je naveo da su se državljani Bugarske i Rumunije u Velikoj Britaniji našli u velikom problemu, posebno nakon Bregzita, i da su potpuno neizvesni ostanak i perspektiva čak 170.000 Rumuna i 65.000 Bugara koji žive i rade na Ostrvu. Podaci Bugarske akademije nauka pokazali su da su, u prethodnom periodu, pripadnici dijaspore bili najveći "strani investitor" u toj balkanskoj zemlji, jer su u 2013. Bugari koji žive u inostranstvu putem doznaka ubrizgali 1,7 milijardi evra u bugarsku privredu, u poređenju sa 1,2 milijarde evra direktnih stranih investicija.\nMeđutim, da je prijem pojedinih država sa istoka Evrope u EU bio pun pogodak, vidi se i u slučaju zemalja iz tzv. Višegradske grupe, odnosno Češke, Slovačke, Poljske i Mađarske. Ovaj "kvartet" centralnoevropskih država danas ima funkcionalne i snažne ekonomije, koje sve više imaju potrebu čak i da uvoze radnu snagu i obrazovan kadar iz drugih delova evropskog kontinenta. Prema zvaničnim podacima, nezaposlenost u Češkoj najniža je u celoj Evropskoj uniji i ona je u junu ove godine iznosila svega 5,2 odsto. Podaci evropske statističke agencije Eurostat, međutim, pokazuju da je broj nezaposlenih u Češkoj još niži i da iznosi tek četiri odsto, što se u praksi smatra punom zaposlenošću. Prosek nezaposlenih u celoj EU je, prema Eurostatu, inače, 8,8 odsto. Jedan od "šampiona zaposlenosti" je i Mađarska, koja, prema zvaničnim podacima, danas ima 5,6 odsto radno sposobnih koji nemaju posao. Takođe, nezaposlenost u Poljskoj najniža je još od 2008. godine i iznosi 9,5 odsto prema podacima poljskog zavoda za statistiku. I najmanja država iz Grupe V4, Slovačka, sasvim solidno se drži, pa je nezaposlenost u junu ove godine u toj zemlji iznosila 9,45 odsto.\nPOSTOJE LI REŠENJA: Mada je izveštaj Međunarodnog monetarnog fonda okrenut brojnim zemljama centralne i istočne Evrope, njegovi zaključci i ponuđeni predlozi kojima bi se usporio priliv radne snage sa istoka na zapad Evrope, mogli bi se u potpunosti primeniti i na našu zemlju. Da bi se sprečio "odlazak nekih od najmlađih i najpametnijih" u inostranstvo, potrebne su, prema mišljenju analitičara iz MMF-a, bolje institucije i ekonomske politike u zemljama porekla, što bi dovelo do toga da je privlačnije ostati nego otići. Pored toga, dodaje se u analizi, potrebno je više uraditi na zadržavanju i boljem korišćenju postojeće radne snage, kroz bolje usklađivanje obrazovanja sa tržištem rada. Takođe, veće oslanjanje na oporezivanje potrošnje, uz izbegavanje povećanja oporezivanja rada, povoljnije bi uticalo na buduće investiranje i dugoročni rast.\nSezona stranačkih konvencija u SAD >\n"Ovo je dramatičan trenutak. Zbog odlaska Britanije, EU gubi svoju globalnu ulogu i postaje regionalni igrač", izjavio je mađarski premijer Viktor Orban. On je istakao da je "gubitak Britanije" posledica toga što je Evropska komisija donela "najgore moguće odluke" o migracionoj politici.\nZemlje Višegradske četvorke smatraju da je neophodan novi evropski sporazum koji bi dao veću autonomiju državama članicama Unije i pozvale su na sprovođenje reformi kojima bi se nacionalnim parlamentima dala veća moć odlučivanja. Poljska premijerka Beata Šidlo rekla je da EU, kakva je u ovom trenutku, "ne zadovoljava očekivanja Evropljana".\n"Evropska unija mora da se vrati svojim korenima i da se koncentriše na prava svojih građana, a manje na svoje institucije", izjavila je poljska predsednica vlade. Sa druge strane, zapadnoevropske zemlje smatraju da takva suštinska promena nije potrebna.


O nama : SPORTSKA INKLUZIJA\nO projektu Sportska Inkluzija\nProjekat Sportska Inkluzija direktno je usmeren ka promociji i razvoju sporta osoba sa invaliditetom, kao i unapređenju okruženja za aktivno bavlјenje sportom mladih iz osetlјivih grupa.\nCilј projekta je ostvarivanje prava na jednakost šansi svih mladih u društvu, a posebno mladih iz osetlјivih grupa, kroz sportsko-edukativne aktivnosti koje promovišu i doprinose razvoju sporta osoba sa invaliditetom i društvenom uklјučivanju.\nPodsticanje mladih na bavlјenje sportom i na društveni aktivizam, doprineće jačanju svesti, sticanju znanja i izgradnji stavova koji su neophodni za prihvatanje različitosti, održivih stilova života i zdravog načina života.\nZnačaj promene koja se očekuje realizacijom projektnih aktivnosti direktno je usmeren na pobolјšanje položaja i kvaliteta života mladih sa invaliditetom, kroz njihovu uklјučenost u sportske aktivnosti. Sa druge strane, promene u lokalnim sredinama koje će se ostvariti, vezane su i za unapređenje pristupačnosti sportskih objekata, što će omogućiti da se osnivaju novi klubovi i održavaju nova takmičenja.\nProjekat sprovode partnerske organizacije Forum mladih sa invaliditetom i Savez košarkaša u kolicima Srbije. Projekat finansira Ministarstvo omladine i sporta.\nO Forumu mladih sa invaliditetom\nForum mladih sa invaliditetom je udruženje građana osnovano 2005. godine u Beogradu, a svoju delatnost obavlja na čitavoj teritoriji Republike Srbije.\nDruštvo ravnopravnih i aktivnih gradjana u kome su marginalizovane grupe osnažene da samostalno žive i odlučuju, u skladu sa potrebama i resursima.\nŽelimo da doprinesemo društvenom uključivanju marginalizovanih grupa, zastupanjem i promovisanjem ljudskih prava, kroz uspostavljanje međusektorskih partnerstava, izgradnju i jačanje neophodnih ljudskih i drugih resursa i kapaciteta.\nPodsticanje i sprovođenje aktivnosti koje doprinose razvoju potencijala marginalizovanih grupa i jačanje njihove integracije u društvo; zalaganje za potpuno uključivanje marginalizovanih osoba u odnosu na njihove potrebe, prava i potencijal; podizanje svesti šire javnosti o položaju marginalizovanih osoba; obrazovanje mladih; promocija antidiskriminacije; zalaganje za aktivno učešće civilnog društva u demokratskim i drugim procesima donošenja odluka; promocija civilnog liderstva kao ključnog koncepta u razvoju našeg društva.\nForum mladih je uspešno implementirao znatan broj EU, nacionalnih i lokalnih projekata, koji doprinose razvoju inkluzivnog društva i sprovođenju demokratskih reformi, kroz implementaciju modela društvene odgovornosti, socijalnog preduzetništva i drugih inovativnih koncepata za održivi razvoj u našem društvu i državi.


BLOG Nina Milinković - Kako sistem za izbor narodnih poslanika utiče na centralizaciju? - CAAS\nBLOG Nina Milinković – Kako sistem za izbor narodnih poslanika utiče na centralizaciju?\nDa li znate da u sadašnjem sazivu Narodne skupštine sedi oko 100 narodnih poslanika koji žive u Beogradu i okolini od ukupno 250 poslanika? Da oko 100 gradova i opština od ukupno 174 nema ni jednog svog predstavnika u najvišem zakonodavnom telu? Da Ustav Republike Srbije pruža legitimitet postojanju imperativnog mandata odnosno da poslanici stavljaju svoj mandat na raspolaganje partiji koja ih je izabrala, dakle ne građanima koji glasaju? Sve navedeno utiče na centralizaciju, a umanjuje demokratičnost sistema. Pozitivno je što je u medijima u poslednje vreme aktuelna tema koja se odnosi na izmenu najvišeg pravnog akta Republike Srbije jer taj predlog otvara brojne mogućnosti za preuređenje političkog sistema kako bi postao efikasniji. Iz tog razloga potrebno je uspostaviti nov izborni dizajn kako bi najviše zakonodavno telo Narodna skupština postala pravo ogledalo društva, a ne oličenje teritorijale nereprezentativnosti.\nTeritorijalna nereprezentativnost nije samo karakteristika sadašnjeg saziva Narodne skupštine, već je postojala i u ranijim sazivima ali se može zaključiti da je sada dostigla vrhunac, a to je opomena da se mora reagovati kako bi Narodna skupština postala ogledalo društva sa realnom, a ne iskrivljenom slikom. Od uvođenja višepartijskih izbora do danas broj izbornih jedinica smanjenje od 250 do jedne, a razlog teritorijalne nereprezentativnosti je zakonska odredba da je Srbija jedna izborna jedinica (od 2000. godine) u kombinaciji sa proporcionalnim izbornim sistemom, što podstiče da su izabrani poslanici odgovorni partiji na čijoj se listi nalaze, a ne građanima. Jedino su izbori 1990. godine organizovani na osnovu dvokružnog većinskog izbornog sistema sa 250 izbornih jedinica. Takav način organizovanja prvih višestarnačkih izbora favorizovao je najveće stranke što je upravo pogodovalo Socijalističkoj partiji Srbije da ostvari sigurnu pobedu i osvojenih čak 194 mandata. Naredni izbori su organizovani 1992. godine po proporcionalnom sistemu i u devet izbornih jedinica koje su Socijalističkoj partiji Srbije odgovarale, dok je opozicija tražila manji broj. Sledeći izbori organizovani su 1997. godine, a broj izbornih jedinica je bio 29, iako se opozicija protivila jer su korist od ovoj broja izbornih jedinica imale veće partije. Srbija je ponovo postala jedna izborna jedinica 2000. godine i tako je ostalo do danas. Dakle, ni jedan od navedenih određenja izbornih jedinica nije bio u interesu glasača i demokratije već se isključivo koristio kao instrument za manipulisanje usled ostvarivanja partijskih interesa.\nIako se za proporcionalni izborni sistem smatra da podstiče socijalno predstavljanje jer je pogodan za manje partije, u Srbiji proporcionalni izborni sistem u kombinaciji sa jednom izbornom jedinicom doprinosi da poslanici iz urbanih sredina budu dominantni u Narodnoj skupštini. Prema podacima o sadašnjem sazivu Narodne skupštine poslanici iz Beograda i okoline čine nešto više od 40% od ukupnog broja poslanika, dok je broj glasača u Beogradu bio nešto viši od 1,6 miliona (ukupno je bilo oko 6,7 miliona). Zastupljenost poslanika iz urbanih sredina, a pritom oko 100 lokalnih samouprava nema ni jednog svog poslanika, doprinosi da u Narodnoj skupštini nisu zastupljeni interesi stanovnika iz svih delova Srbije. Na osnovu toga se postavlja pitanje da li je Narodna skupština mesto debate o interesu svih njenih stanovnika i da li je njen rad u potpunosti efikasan? Činjenica da u Narodnoj skupštini nisu predstavljeni siromašniji i udaljeniji krajevi Srbije doprinosi da te lokalne samouprave ostanu nevidljive za sistem. Predstavljenost udaljenih i decentralizovanih, a ne samo urbanih, lokalnih samouprava u Narodnoj skupštini bila bi mogućnost da i one napreduju, ostvaruju svoje interese i razvijaju se. Pred reformatorima izbornog sistema nalaze se brojne opcije kojima mogu doprineti većoj reprezentativnosti u Narodnoj skupštini poput povećanja broja izbornih jedinica, personalizovano glasanje, itd. Pojedine inicijative i političke partije su dale konkretne predloge poput Centra za slobodne izbore i demokratiju (CeSID) koji smatra da Republika Srbija treba da bude podeljena na 250 izbornih jedinica i da birački listić treba da bude personalizovan; Nacionalna koalicija za decentralizaciju (NKD) je istraživanjem utvrdila da broj izbornih jedinica treba da odgovara broju okruga, odnosno da postoji 25 izbornih jedinica plus jedna izborna jedinica na Kosovu i Metohiji u kojima bi se biralo personalizovano; Liga socijaldemokrata Vojvodine predlaže izborni sistem koji zasnovan na pet izbornih jedinica i proporcionalnim sistemom, što pogoduje interesu stranke; itd.. Postoji saglasnost da je potrebno izvršiti izmenu izbornog sistema ali je bitno uspostaviti verziju koja doprinosi da politički život Narodne skupštine predstavlja ogledalo društva i decentralizovanih interesa svih njenih stanovnika.\nU sadašnjem izbornom sistemu bitniju ulogu od građana u odabiru poslanika imaju partijski vrhovi jer oni odlučuju o rasporedu kandidata na izbornim listama usled postojanja zatvorenih izbornih lista. Takav posredan način izbora doprinosi jakoj partijskoj disciplini, slaboj odgovornosti prema građanima, a većoj lojalnosti prema partiji, uled nagrađivanja i kažnjavanja na osnovu poslušnosti ili neposlušnosti. Prema 102. članu u stavu 2 Ustava Republike Srbije stoji da „narodni poslanik je slobodan da, pod uslovima određenim zakonom, neopozivo stavi svoj mandat na raspolaganje političkoj stranci na čiji predlog je izabran za narodnog poslanika“, navedena ustavna odredba narušava postojanje slobodnog poslaničkog mandata tako što ga pretvara u stranački odnosno imperativni mandat koji šteti demokratskim vrednostima. Na taj način prećutno se uveo fenomen blanko ostavki koji predstavlja potpisane ostavke poslanika bez datuma kojim poslanici svoj mandat stavljaju pod vlasništvo partije i koji partijama pruža mogućnost da ih aktiviraju u slučaju nelojlanosti. Samim tim što Ustav pruža legitimitet stranačkim mandatima on guši slobodu poslanika, autonomiju izražavanja, postupanja, razmišljanja, slabi se veza, komunikacija i poverenje između građana i poslanika koja treba da bude srž demokratije, a jača veza između partije i poslanika, na taj način guše se osnovne demokratske vrednosti koje se odnose na rad poslanika u Narodnoj skupštini. Navedeni odnos partije i poslanika po pitanju neslobodnog mandata podstiče jačanje centralizacije i partokratije što šteti celokupnom političkom sistemu. Egzistiranje prikrivenog stranačkog mandata na meti je kritika međunarodnih organizacija poput Venecijanske komisije Saveta Evrope i Evropske unije jer je u većini evropskih država imperativni mandat zabranjen najvišim pravnim aktima. Pozitivna stvar je što je u medijima u poslednje vreme aktuelna tema koja se odnosi na izmenu najvišeg pravnog akta Republike Srbije jer taj predlog otvara brojne mogućnosti (neki modeli su prethodno navedeni) za preuređenje političkog sistema kako bi postao demokratičniji i efikasniji, a samim tim pruža se mogućnost za ukidanje i zabranu imperativnog mandata.\nDominantnom zastupljenošću poslanika iz urbanih sredina, i to pre svega poslanika iz Beograda i okoline, u kombinaciji sa stranačkim mandatima usled činjenice da priroda poslaničke liste nije ni otvorena ni zatvorena već proizvoljna odaje se utisak centralizacije, veoma slabe autonomije, jake partijske discipline, slabe odgovornosti prema građanima, a veće lojalnost prema partiji, loše komunikacije prema građanima, itd. Stiče se utisak da je dominantna partokratija, a ne demokratija. Trenutni izborni sistem (proporcionalni u kombinaciji sa jednom izbornom jedinicom) pruža najmanju povezanost partija i birača jer birači glasaju na izborima za stranku, a da ne znaju ko se nalazi na njihovoj listi. Odredba da je Republika Srbija jedna izborna jedinica znači da svaki poslanik treba da zastupa sve građane bili oni iz Pirota ili Subotice, ali javlja se problem jer poslanici ne osećaju obavezu prema građanima jer ih je faktički partija izabrala. Pred reformatorima izbornog sistema nalaze se brojne opcije kojima mogu doprineti većoj reprezentativnosti u Narodnoj skupštini poput povećanja broja izbornih jedinica, personalizovanog glasanje, itd. jer veći broj izbornih jedinica u kombinaciji sa personalno izabranim poslanicima podstiče da se izabrani poslanici ponašaju autonomnije (usled postojanja slobodnog mandata) i odgovornije jer je mandat dobijen direktno od građana. Ovo tema koja treba da zainteresuje sve građane zato što svi imamo jednako izborno pravo, iz tog razloga smatram da je bitno pisati, podizati svest i podsticati razmišljanja o tome kako sadašnji sistem za izbor narodnih poslanika utiče na centralizaciju političkog sistema odnosno kako je umanjena demokratičnost sistema i decentralizacija što ukazuje da je reforma ove oblasti neophodna.\nAutorka: Nina Milinković\nO autorki: Master politikolog. Ambiciozna, voli da piše, zainteresovana za proučavanje međunarodnih odnosa, istorije, političkog života Srbije i ekoloških problema.\nBy CAAS| 2018-03-19T19:52:06+00:00\tSeptember 6th, 2017|Blog, Vesti|